
	诇讛 讻讘''砖 讗诇讗 讛砖''住 讛讜讗 讚拽讗诪专 讛讻讬 讛讗 诪谞讬 讘''砖 讛讬讗 讗诇讬讘讗 讚专讘 讬讜住祝 讚诪讜拽讬 诇讛 诪砖讜诐 砖讘讬转转 讻诇讬诐 讗讘诇 诇专讘 讗讜砖注讬讗 诪爪讬谞谉 诇诪讬诪专 讚诪讜拽讬 诇讛 讻讘''讛 讜讗讬转 诇讬讛 讛砖诪注转 拽讜诇 讻专讘讛 讜讻谉 驻住拽 专''讞 讚讟注诪讗 讚专讬讞讬诐 诪砖讜诐 讛砖诪注转 拽讜诇 讜讗转讬 讻讘''讛 讜注讜讚 讚住讜讙讬讗 讚诇拽诪谉 诇讗 诪讬转讜拽诪讗 讗诇讗 讻专讘讛. 讻讚驻讬' 讜拽讬''诇 讻专讘 讗讜砖注讬讗 讚诪讗谉 转谞讗 砖讘讬转转 讻诇讬诐 讘讬转 砖诪讗讬 讛讬讗 讜诪讜转专 诇讛砖讗讬诇 讻诇讬诐 诇谞讻专讬 讜讗讬谉 诇讞讜砖 讘诪讛 砖讬注砖讛 讘讜 讛谞讻专讬 诪诇讗讻讛 讗讘诇 讘讛诪转讜 讗住讜专 诇讛砖讗讬诇 讚砖讘讬转转 讘讛诪转讜 注诇讬讜 讚讗讜专讬讬转讗: 讜诇讘讬转 砖诪讗讬 讗祝 注诇 讙讘 讚诇讗 拽注讘讬讚 诪注砖讛 讜讻讜'. 讛砖转讗 讚讟注诪讗 讚讘''砖 诪砖讜诐 砖讘讬转转 讻诇讬诐 讛谞讱 讙' 讘讘讜转 拽诪讬讬转讗 讗讬谉 砖讜专讬谉 讚讬讜 讜住诪诪谞讬诐 讜讗讜谞讬谉 讜诪爪讜讚讜转 讛讜讜 诪砖讜诐 砖讘讬转转 讻诇讬诐 砖讛诪诇讗讻讛 谞注砖讬转 讘转讜讱 讛讻诇讬 讜谞诪爪讗 砖讛讻诇讬 注讜砖讛 讛诪诇讗讻讛 讗讘诇 诪讜讻专讬谉 诇谞讻专讬 讜注讜专讜转 诇注讘讚谉 讜讻诇讬诐 诇讻讜讘住 诇讗 讛讜讬 诪砖讜诐 砖讘讬转转 讻诇讬诐 讚讘诪讛 砖讛注讜专讜转 诪转注讘讚讬谉 讗讬谉 讛注讜专 注讜砖讛 讛诪诇讗讻讛 讗诇讗 讛讗讚诐 讛诪注讘讚 注讜砖讛 讛诪诇讗讻讛 讜讻谉 讘讙讚 讛诪转诇讘谉 讛讗讚诐 讛诪诇讘谞讜 注讜砖讛 讛诪诇讗讻讛 讗诇讗 讟注诪讗 讚讗住专讬 讘讬转 砖诪讗讬 诪砖讜诐 讚诪讬讞诇祝 讘砖诇讜讞讜 讜诇讛讻讬 谞诪讬 诪讜讙诪专 讜讙驻专讬转 讚诪讜拽讬 讘住诪讜讱 讚诪谞讞讬 讗讗专注讗 讗祝 注诇 讙讘 砖讛讻诇讬诐 讛注诇讬讜谞讬诐 诪转讙驻专讬诐 讜谞爪讘注讬诐 诇讗 砖讬讬讱 砖讘讬转转 讻诇讬诐 讻讚驻专讬砖讬' 砖讛讻诇讬 砖讗讬谉 讛诪诇讗讻讛 谞注砖讬转 讘讜 讗讬谉 讘讛谉 诪砖讜诐 砖讘讬转转 讻诇讬诐: 讚诪驻拽专讗 诇讛讜 讗驻拽讜专讬. 讗注''讙 讚讗诪专 讘谞讚专讬诐 (讚祝 诪讛.) 讚讘注讬谞谉 讛驻拽专 讘驻谞讬 讙' 讛讻讗 诇讗 讘注讬谞谉 讚诪住转诪讗 诪驻拽讬专 诇讛讜 讜讗讬谉 诇住诪讜讱 注诇 讝讛 诇讛砖讻讬专 住讜住 诇谞讻专讬 讜诇讛驻拽讬专 讚讛讻讗 砖讗谞讬 诪砖讜诐 讚诇讗 讗驻砖专 讘注谞讬谉 讗讞专 讜注讜讚 砖讗讬谉 讛讚讘专 诪驻讜专住诐: 诇讗 讬诪诇讗 谞讞转讜诐 讻讜'. 讻讚诪住讬拽 讙讝讬专讛 砖诪讗 讬讞转讛 讗祝 注''驻 砖讬砖 砖讛讜转 讛专讘讛 诇讛转讞诪诐 讞讬讬砖讬谞谉 砖诪讗 讬爪讟谞谉 诇驻讬 砖专讙讬诇讬诐 诇讞诪诐 注诇 讗砖 专驻讛 讜讬讛讗 爪专讬讱 诇讞转讜转: 讙讝讬专讛 砖诪讗 讬讞转讛. 讜讗诐 转讗诪专 诪注讬拽专讗 讚诇讗 讬讚注 讛讗讬 讟注诪讗 转拽砖讬 诇讬讛 诪转谞讬' 讚讘砖专 讘爪诇 讜讘讬爪讛 讜讞专专讛 讜讬砖 诇讜诪专 讚讛转诐 讬讚注 砖驻讬专 讚讛讜讬 讟注诪讗 诪砖讜诐 砖诪讗 讬讞转讛 砖讗讬谉 讚讘专 诪驻住讬拽 讘讬谞讜 诇讙讞诇讬诐: 讚讬诇诪讗 诪讙讬住 讘讛. 讜讛讜讬 爪讜讘注: 讘讬讜专讛 注拽讜专' 讜讟讜讞讛. 讜讗讬谉 诇讞讜砖 砖诪讗 讬讙诇讛 讜讬讙讬住 砖讗讬谉 讚专讱 诇讛讙讬住 讻诪讜 诇讞转讜转 讜注讜讚 讚砖诪讗 诪讬讛讚拽 讟驻讬: 讘砖讬诇 讜诇讗 讘砖讬诇 讗住讜专. 爪''诇 讚诇讗 讛讜讬 讻诪讗讻诇 讘谉 讚专讜住讗讬 讚讗讬 讛讜讛 讻诪讗讻诇 讘谉 讚专讜住讗讬 砖专讬 诇讛砖讛讜转讜 注诇 讙讘讬 讻讬专讛 讗注''驻 砖讗讬谞讛 讙专讜驻讛 讜拽讟讜诪讛: 讛讗讬 讘讬砖专讗 讚讙讚讬讗 讜砖专讬拽. 诪驻专砖 讘讛''讙 讚诪讻讗谉 讜讗讬诇讱 讗讬讬专讬 讘爪诇讬 讜讻谉 诪砖诪注 诪讚诪讬讬转讬 注诇讛 讗讬谉 爪讜诇讬谉 讘砖专 讘爪诇 讜讘讬爪讛 讜诇拽诪谉 讘驻专拽讬谉 谞诪讬 诪讬讬转讬 诇讛 讗诪砖诇砖诇讬诐 讗转 讛驻住讞 讜诇讛讻讬 讘专讞讗 讜诇讗 砖专讬拽 讗住讜专 讗驻讬' 讘讞讬讬讗 讻讬讜谉 讚诪讬讬专讬 讘爪诇讬 专讗讜讬 诇讗讜讻诇讛 讘诇讬诇讛 讜讗转讬 诇讞转讜讬讬: 讛转诐 讘讘砖专讗 讗讙讜诪专讬. 讜讗''转 诇专讘 讗砖讬 讚砖专讬 讘专讞讗 讜诇讗 砖专讬拽 讜诇讗 讗住专 讗诇讗 讘砖专讗 讗讙讜诪专讬 转讬拽砖讬 诇讬讛 诪转谞讬' 讚讗讬谉 谞讜转谞讬谉 讛驻转 讘转讜讱 讛转谞讜专 (讚祝 讬讟.) 讜注讜讚 诪砖诇砖诇讬谉 讗转 讛驻住讞 讗诪专讬' 诪讗讬 讟注诪讗 诪砖讜诐 讚讘谞讬 讞讘讜专讛 讝专讬讝讬谉 讛谉. 讻讚诪驻专砖 诇拽诪谉 (讚祝 讻:) 讜讛讗 讘诇讗讜 讛讻讬 谞诪讬 砖专讬 讜讬砖 诇讜诪专 讚诪讬讬专讬 砖讛转谞讜专 驻转讜讞 讚讛讜讬 讻诪讜 讘砖专讗 讗讙讜诪专讬 讜谞专讗讛 讚讗讬谉 讛诇讻讛 讻专讘 讗砖讬 讘讛讗讬 诇讬砖谞讗 讚砖专讬 讘专讞讗 讜诇讗 砖专讬拽 讚住讜讙讬讗 讚诇注讬诇 讚拽讗诪专 讻讬讜谉 讚拽砖讬 诇讬讛 讝讬拽讗 诇讗 诪讙诇讛 诇讛 诇讗 讗转讬讛 讻讜讜转讬讛 讜讻谉 住讜讙讬讗 讚诇拽诪谉 讙讘讬 讘谞讬 讞讘讜专讛 讚讝专讬讝讬谉 讛诐 讚诪砖谞讬 讛讗讬 诪谞转讞 驻讬' 讜拽砖讬 诇讬讛 讝讬拽讗 讜讛讗讬 诇讗 诪谞转讞 讜诇专讘 讗砖讬 讗驻讬' 讛讬讻讗 讚诇讗 拽砖讬 诇讬讛 讝讬拽讗 砖专讬: 讜诇讗 讬砖讗讬诇谞讜 讻讜' 讗诇讗 讻讚讬 砖讬讙讬注 诇讘讬转讜. 诇讗 诪讬讬专讬 讘讻诇讬诐 讚讗住讜专 诇讘''砖 诪砖讜诐 砖讘讬转转 讻诇讬诐 讚讗驻讬诇讜 讘专讘讬注讬 讗讜 讘讞诪讬砖讬 谞诪讬 讗诇讗 讻讙讜谉 讞诇讜拽 讜砖讗专 讚讘专讬诐 讜讟注诪讗 诪砖讜诐 讛讜爪讗讛 讜谞专讗讛 讻砖诇讜讞讜 讻讚驻''讛:





专讘讬谞讜 讞谞谞讗诇

砖讘讬转转 讻诇讬 讗诇讗 专讘 讬讜住祝 讗讘诇 专讘讛 讗诪专 诪驻谞讬 砖诪砖诪注转 讗转 讛拽讜诇 讜讻讜讜转讬讛 诪住转讘专讗 讜讻诇 讛讬讻讗 讚讗讬讻讗 诇诪讬讞砖 砖诪讗 讬讞转讛 讘讙讞诇讬诐 讻讙讜谉 讛谞讞转 拽讚专讛 讘转谞讜专 讗讜 讞讘讬转 砖诇 诪讬诐 讜讻讬讜爪讗 讗驻讬诇讜 讘"讛 讗住专讬 讜讛讗 讚转谞讬讗 诇讗 讬诪讻讜专 讗讚诐 讞驻抓 诇谞讻专讬 讜诇讗 讬诇讜谞讜 讜诇讗 讬砖讗讬诇谞讜 讻讜' 拽讬讬"诇 讻专' 注拽讬讘讗 讚讗诪专 讻讚讬 砖讬爪讗 诪驻转讞 讘讬转讜 讻专' 讬讜住讬 讚讗诪专 讛谉 讛谉 讚讘专讬 专"注 讛谉 讛谉 讚讘专讬 讘讬转 讛诇诇 讜讻谉 讙讘讬 讞诪抓 讗讜拽讬诪谞讗 讘驻住讞讬诐 (讻讗.) 讻诇 砖注讛 砖诪讜转专 诇讗讻讜诇 讻讛谉 转专讜诪讛 诪讜转专 诇诪讻讜专 讬砖专讗诇 讞诪抓 诇谞讻专讬 讜讛讬讗 砖注讛 讞诪讬砖讬转.





专诪讘"谉

讜讛诇讗 诪讙讬住. 讜讛讜讗 爪讜讘注 砖讻谉 讚专讱 讛爪讜讘注讬谉 诇讛讙讬住 讘讘讙讚讬诐. 讜诪讬讛讜 讙讘讬 讘讬砖讜诇 谞诪讬 讛诪讙讬住 讞讬讬讘 诪砖讜诐 诪讘砖诇 讻讚转谞讬' 讘转讜住驻' 讜诪讬讬转讬 诇讛 讘讙诪' 讘驻' 讛诪讘讬讗 讻讚讬 讬讬谉 讗' 谞讜转谉 讗转 讛讗讜专 讜讗' 谞讜转谉 讗转 讛注爪讬诐 讜讗' 谞讜转谉 讗转 讛拽讚讬专讛 讜讗' 诪讙讬住 讻讜诇谉 讞讬讬讘讬谉 讜诪讬讛讜 诇讗 讙讝专讬谞谉 讚讬诇诪讗 诪讙讬住 讻讚讙讝专讬' 讘爪讜讘注 砖讗讬谉 讚专讱 讻"讘 诇讛讙讬住 讘讛 讗诇讗 诪砖注讛 专讗砖讜谞讛 讻讚讬 砖讬转注专讘 讛讻诇 讜讬转讘砖诇. 讜谞专讗讛 讚诇讗 诪讞讬讬讘 讗诇讗 讘讛讙住讛 专讗砖讜谞讛 砖讗讬谞讜 诪转讘砖诇 诪讛专讛 讗诇讗 讘讛讙住讛 讝讜 砖谞诪爪讗 讗祝 讛讜讗 诪讘砖诇 <讛讙"讛 - 驻讬' 砖讻讘专 讛讙讬住 驻"讗 诪注"砖> 讜讘讛讛讜讗 诇讬讻讗 诇诪讬讞砖 讻讚讗诪专讬' 拽讚专讛 讞讬转讛 砖专讬 讗讘诇 诪砖讛讙讬住 讚讘诇讗 诪讙讬住 诪转讘砖诇 讗祝 讛诪讙讬住 驻讟讜专 讚诪讗讬 注讘讬讚 讛诇讻讱 诇讬讻讗 诇诪讬讙讝专 讘砖讘转 诪砖讜诐 诪讙讬住 讚诇讗讜 拽专讜讘讬 讘讬砖讜诇讗 讗讬讻讗 讚讘诇讗"讛 诪转讘砖诇 讗"谞 讗"诇 讚诪砖"讛 诇讗 讗讚讻专讜 诪讙讬住 诪砖讜诐 砖讞转讜讬 讛讙讞诇讬诐 讻讜诇诇转 讬讜转专 砖讬砖 诇讞讜砖 讗驻专 讘诪讘讜砖诇 讻诪讗讻诇 讘"讚 讜讘爪诇讬 讜驻转 讜讗诇讜 诪砖讜诐 诪讙讬住 诇讬讻讗 诇驻讬讻讱 讛讝讻讬专 讞讬转讜讬 讙讞诇讬诐 讘讻"诪 讜讘拽讚专讛 讞讬转讛 诇讬讻讗 诪砖讜诐 诪讙讬住 讻讬 讛讬讻讬 讚诇讬转 讘讛 诪砖讜诐 讞讬转讜讬 讙转诇讬诐 讚讛讗 诪住讞 诇讬' 诇讚注转讬' 诪讬谞讬', 讜诇讗 谞讙注 讘讜 讻诇诇. 讜讬"诇 注讜讚 讚讙讘讬 爪讘注 讬砖 诇讞讜砖 诇驻讬 砖讛讜讗 拽专讜讘 诇讛讬讜专讛 讜讛讜讗' 诪驻住讬讚 讛专讘讛, 讜讻"谞 讘讬专讜砖诇诪讬 (讗,讜).





讘砖讬诇 讜诇讗 讘砖讬诇 讗住讜专. 驻讬' 诪砖讛讙讬注 诇诪拽爪转 讘讬砖讜诇 砖讛讜讗 拽讜讚诐 诇诪讗讻诇 讘"讚 注讚 砖讬转讘砖诇 诇讙诪专讬 讻诪讗讻诇 讻诇 讗讚诐 讜讗驻讬' 诪爪讟诪拽 讜讬驻讛 诇讜 谞诪讬 讘讻诇诇 讝讛 砖讛讻诇 讗住讜专 讜讗驻砖专 讚诇讗 讗讬讬专讬 讛讻讗 讘诪爪讟诪拽, 讜诇讗讜 诪砖讜诐 讚砖专讬 讗诇讗 讚诇讗 驻讬' 专讘讬谞讗 讛讻讗, 讜讻讱 讗诪专 讘注诇 讛诇讻讜转 讙讚讜诇讜转 讝"诇 诪讗讻诇 讘"讚 讘砖讬诇 讜诇讗 讘砖讬诇, 讜讚讬谞讬谉 讛诇诇讜 讬转讘专专讜 诇拽诪谉 (砖讘转 诇讝:) 讘住"讚:





专砖讘"讗

讙讬讙讬转 谞专 讜拽讚专讛 诇讘"砖 讗驻拽讜专讬 诪驻拽专 诇讛讜. 讜讗祝 注诇 讙讘 讚讘注诇诪讗 讘注讬 讛驻拽专 讘驻谞讬 砖诇砖讛, 讛讻讗 讚诇讗驻专讜砖讬 诪讗讬住讜专 讛讜讗 诇讗 讘注讬 讚诪住转诪讗 诪驻拽专 诇讛讜 讘讙诪专 讚注转. 讜诇讬 谞专讗讛 讚诪砖讜诐 讛驻拽专 讘讬转 讚讬谉 谞讙注讜 讘讛 讚诇讘 讘讬转 讚讬谉 诪转谞讛           注诇讬讛诐 诇讛驻专讬砖 讛注诐 诪讗讬住讜专, 讚讗讬 诇讗 转讬诪讗 讛讻讬 讜讚讗讬 讻讜诇讬 注诇诪讗 诇讗讜 讚讘"砖 讬讚注讬 讜讻诇 砖讻谉 讘诪拽讜诐 讘"讛.
拽砖讬讗 诇讬 讘砖诇诪讗 讗诇讬讘讗 讚专讘 讬讜住祝 谞讬讞讗 讚讗讬讻讗 诇转专讜爪讬 诪砖讜诐 讛驻拽专, 讗诇讗 诇专讘讛 讚诪驻专砖 讟注诪讗 讚讘"砖 诪砖讜诐 讙讝讬专讛 讘诪诇讗讻讜转 讛谞讙诪专讜转 讘砖讘转, 讗讬 讛讻讬 讙讬讙讬转 讜拽讚专讛 诇讘"砖 诪讗讬 讟注诪讗 砖专讜. 讜讬砖 诇讜诪专 讚讗祝 诇专讘讛 讛讜讬 讟注诪讗 诪砖讜诐 讛驻拽专, 讻诇讜诪专: 砖讛谉 诪驻拽讬专讬谉 讛转讘砖讬诇 注爪诪讜 讜讘讚讘专 讛诪讜驻拽专 诇讗 讙讝专讜. 讜讚讞讜拽 讛讜讗. 讜讗诇讗 讬砖 诇讜诪专 讚诇专讘讛 谞讬讞讗 讚讻讬讜谉 砖讗讬谉 讛讗讬住讜专 讗诇讗 诪讚讘专讬讛诐 讜诪砖讜诐 讙讝讬专讛 讘谞专 讜讙讬讙讬转 讚诇讗 讗驻砖专 诇讗 讙讝专讜, 讜讘拽讚专讛 谞诪讬 诇讗 讛讞诪讬专讜 诇讘砖诇 诇讙诪专讬 诪讘注专讘 诪驻谞讬 砖讛讬讗 讙讝讬专讛 砖讗讬谉 专讜讘 讛爪讘讜专 讬讻讜诇讬谉 诇注诪讜讚 讘讛, 讜砖驻讜讚 砖讗诪专讜 讘诪转谞讬转讬谉 讛讬讬谞讜 诪砖讜诐 讚讙讝讬专转讜 拽专讜讘讛 讜诪爪讜讬讛 讚砖诪讗 讬讞转讛 讘讙讞诇讬诐, 讗讘诇 诇专讘 讬讜住祝 讚诪讜拽讬 诇讛 讘砖讘讬转转 讻诇讬诐 讜讚讗讜专讬讬转讗 讛讜讗 诇讚讬讚讬讛 讛讜讗 讚拽砖讬讗 诇讛讜 讙讬讙讬转 谞专 讜拽讚专讛 讛讬讻讬 砖专讜 诇讛 讘"砖. 讻讱 谞专讗讛 诇讬.



诪讗谉 转谞讗 讛讗 讚转"专 诇讗 转诪诇讗 讗砖讛 拽讚专讛 注住住讬讜转 讜转讜专诪住讬谉 讜讻讜' 注专讘 砖讘转 注诐 讞砖讬讻讛 讜讻讜' 诇讬诪讗 讘"砖 讛讬讗. 驻讬专砖 讛专诪讘"谉: 砖讛转讜专诪住讬谉 讜讛注住住讬讜转 讗讬谉 爪专讬讻讬谉 讘讬砖讜诇 讛专讘讛, 讜诇驻讬讻讱 讛注诪讬讚讜讛 讘诪住拽谞讗 讻讻讜诇讬 注诇诪讗 讜诪砖讜诐 讙讝讬专转 讞转讜讬, 砖讗祝 注诇 驻讬 砖诇讗 讘砖诇讜 讻诇 注讬拽专 讛专讬 讛谉 讻转讘砖讬诇 砖诇讗 讘砖诇 讻诇 爪专讻讜 讜讚注转讜 注诇讬讛谉 诇讗讻诇谉 诇讗诇转专. 讜讻诪讚讜诪讛 砖讛讝拽讬拽讜 诇讜诪专 讻谉, 诪砖讜诐 讚转谞讗 讻讬讜爪讗 讘讜 诇讗 讬诪诇讗 谞讞转讜诐 拽讬转讜谉 砖诇 诪讬诐, 讜讛诪讬诐 讜讚讗讬 讗讬谉 爪专讬讻讬谉 讗诇讗 讘砖讜诇 诪讜注讟. 讗讘诇 拽砖讛 诇讬, 砖讗诐 讻谉 讛讬讻讬 讛讜讛 诪爪讬 诇讗讜拽讜诪讛 讗驻讬诇讜 讻讘讬转 砖诪讗讬 诪注讬拽专讗, 讚诪讗讬 砖谞讗 诪讙讬讙讬转 谞专 讜拽讚专讛, 讛讻讗 谞诪讬 诇讬砖转专讬 讚讗祝 讛谞讬 讗驻拽讜专讬 诪驻拽专讬 诇讛讜.
讗诇讗 讛驻讬专讜砖 讛谞讻讜谉 讻诪讜 砖驻讬专砖 专砖"讬 讝"诇, 砖讛谉 爪专讬讻讬谉 讘砖讜诇 讛专讘讛, 诇驻讬讻讱 讗祝 注诇 驻讬 砖讛谉 讞讬讬谉 讙讝专讬谞谉 砖诪讗 讬讞转讛 讘讙讞诇讬诐 诇讗讻诇谉 诇诪讞专 诇驻讬 砖讗讬谉 讻诇 讛讬讜诐 讜讻诇 讛诇讬诇讛 讚讬 诇讛诐, 讜拽讬转讜谉 砖诇 诪讬诐 讻讬讜谉 砖讛讜讗 诪谞讬讞谉 讻讚讬 诇诇讜砖 讘讛谉 诇诪讜爪讗讬 砖讘转 讙讝专讬谞谉 砖诪讗 讬讞转讛 讘讛谉 讘砖讘转 讻讚讬 砖讬讛讬讜 诇讜 讞诪讬谉 诪讜讻谞讬诐 诇诇讜砖 讘讛谉 诇诪讜爪讗讬 砖讘转 诪讬讚. 讜诇驻讬专讜砖讜 谞专讗讛 诇讬 砖讛讬讛 住讘讜专 诪转讞讬诇讛 讚讗转讬讗 讻讘"砖 讚讜拽讗 讚讗讬转 诇讛谉 砖讘讬转转 讻诇讬诐, 讜拽讗 住诇拽讗 讚注转讱 讚讟注诪讗 诪砖讜诐 讚讻讬讜谉 砖讛谉 拽砖讬谉 诇讛转讘砖诇 讜讛讜讗 诪谞讬讞谉 注专讘 砖讘转 注诐 讞砖讬讻讛 讗讬谞讜 专讜爪讛 诇讗讻诇谉 讘砖讘转 讗诇讗  诇诪讜爪讗讬 砖讘转, 讜讚讜诪讬讗 讚拽讬转讜谉 砖诇 诪讬诐 讚讘注讬 诇讬讛 诇诪讜爪讗讬 砖讘转, 讜讛诇讻讱 诇讗 诪驻拽专讬 诇讛讜, 讻诇讜诪专 讗讬谉 诇讘 讘"讚 诪转谞讛 诇讛驻拽讬专 讻诇讬诐 讻讚讬 诇讛转讬专 诇讘砖诇 诇爪讜专讱 讞讜诇 讗诇讗 讻讚讬 诇讛转讬专 讘砖讜诇 讛爪专讬讱 诇砖讘转, 讻讱 谞专讗讛 诇讬. 讜讙诐 讝讛 专讗讬讛 诇诪讛 砖驻讬专砖转讬 (诇注讬诇 讚"讛 讙讬讙讬转) 讚讗驻拽讜专讬 诪驻拽专讬 诇讛讜 讘"讚 拽讗诪专 讜诇讗 讘注诇 讛谞专 讜讛拽讚专讛, 砖讗诐 讻谉 讗祝 讻讗谉 谞讗诪专 砖讛讜讗 诪驻拽讬专谉 讜诇讬砖专讬 讜诇讗 讗转讬 诇讗 讻讘"砖 讜诇讗 讻讘"讛.



 讜讗住讬拽谞讗: 讙讝讬专讛 砖诪讗 讬讞转讛 讘讙讞诇讬诐. 讜注住住讬讜转 讜转讜专诪住讬谉 讚讜拽讗, 讜诇讗 讚诪讬 诇拽讚专讛 讞讬讬转讗 讻诪讜 砖驻讬专砖"讬 讝"诇 诇驻讬 砖讗讬谉 讻诇 讛讬讜诐 讜讻诇 讛诇讬诇讛 讚讬 诇讛诐. 讗讘诇 诇专讘谞讜 讛讗讬 讙讗讜谉 讝"诇 诪爪讗转讬 砖讻转讘 讘驻专拽 讻讬专讛 讚拽讚专讛 讞讬讬转讗 讚砖专讬讗 诇讗讜 讞讬讬转讗 诪诪砖 拽讗诪专, 砖讗讬诇讜 爪讜谞谉 讗住讜专 诇讛谞讬讞谉 讘讬谉 讛砖诪砖讜转 讜讛讬讬谞讜 讟注诪讗 讚注住住讬讜转 讜转讜专诪住讬谉, 讗诇讗 拽讚专讛 讞讬讬转讗 讝讜 讛讬讗 砖讞诪讛 讚诇讗 讛转讞讬诇讛 诇讘砖诇, 注讚 讻讗谉. 讜讗讬谞讜 注讜诇讛 讬驻讛 诇驻讬 讚注转讬.



讗讬 讛讻讬 诪讜讙诪专 讜讙驻专讬转 诇讬讙讝讜专. 讜讗诐 转讗诪专 诇讚讬讚讬讛 讚诇讗 诪住讬拽 讗讚注转讬讛 讛讗讬 讟注诪讗 讚讙讝讬专转 讞转讜讬, 讛讬讻讬 谞讬讞讗 诇讬讛 诪转谞讬转讬谉 (诇拽诪谉 砖讘转 讬讟, 讘) 讚拽转谞讬 讗讬谉 爪讜诇讬谉 讘砖专 讘爪诇 讜讘讬爪讛 讜驻转 讜讞专专讛. 讬砖 诇驻专砖 讚讛讜讛 住诇拽讗 讚注转讱 讚讟注诪讗 讚讛谞讱 诪砖讜诐 讚诇讗 诪驻住讬拽 诪讬讚讬 讘讬谞诐 诇讘讬谉 讛讙讞诇讬诐 讗讬讻讗 诇诪讬讙讝专 讟驻讬 讚诇诪讗 讗转讬 诇讞转讜讬讬.



爪诪专 诇讬讜专讛 诇讬讙讝讜专 讗诪专 砖诪讜讗诇 讘讬讜专讛 注拽讜专讛. 讜讗驻讬诇讜 讛讻讬 讘讬谉 诇专讘讛 讘讬谉 诇专讘 讬讜住祝 拽讗 讗住专讬 讘"砖, 诪砖讜诐 讚讻诇讬 专讗砖讜谉 诪讘砖诇, 讜讻讚转谞谉 (诇拽诪谉 砖讘转 诪讘, 讗) 讛讗诇驻住 讜讛拽讚专讛 砖讛注讘讬专谉 诪专讜转讞讬谉 诇讗 讬转谉 诇转讜讻谉 转讘诇讬谉, 讜讛诇讻讱 讗讬讻讗 诇诪讬讙讝专 诪砖讜诐 砖诪讗 讬讘砖诇 讘砖讘转 讗诇讬讘讗 讚专讘讛, 讜讗讬讻讗 谞诪讬 诪砖讜诐 砖讘讬转转 讻诇讬诐 讗诇讬讘讗 讚专讘 讬讜住祝.



           讜讗拽砖讬谞谉: 讜讚讬诇诪讗 诪讙讬住. 讜讗讜拽讬诪谞讗:



 讘讬讜专讛 注拽讜专讛 讜讟讜讞讛. 讜诪讬讛讜 讘砖拽诇讟 讗转 讛注讬谉 讗讬讻讗 诇诪讬诪专 讚诪讜转专 讗驻讬诇讜 讘砖讗讬谞讛 注拽讜专讛 讜讟讜讞讛 讚讜诪讬讗 讚拽讚专讛 讛讬讻讗 讚讘砖讬诇 讚砖专讬 讜诇讗 讙讝专讬谞谉 诪砖讜诐 讞转讜讬 讚讙讞诇讬诐, 讜诪砖讜诐 诪讙讬住 谞诪讬 诇讬讻讗 讚诪砖拽诇讟 讗转 讛注讬谉 诇讬讻讗 诪砖讜诐 诪讙讬住. 讜讗讬讻讗 诇诪讬诪专 讚讚讜拽讗 讟讜讞讛 讛讗 诇讗讜 讛讻讬 诇注讜诇诐 讗住讜专 讙讝讬专讛 诪砖讜诐 诪讙讬住, 讜诇讗 讚诪讬 诇拽讚专讛 讚讚专讻谉 砖诇 住诪诪谞讬谉 诇讛讙讬住 转讚讬专 讻讚讬 砖诇讗 讬讞专讻讜. 讜爪专讬讱 注讬讜谉.
讜诪讛讗 讚拽讗 讗诪专讬谞谉 讘讬讜专讛 注拽讜专讛 讜讟讜讞讛 诪砖诪注 讚讗驻讬诇讜 讘注拽讜专讛 讗讬讻讗 诪砖讜诐 诪讙讬住, 讚讛讙住讛 讘讻诇讬 专讗砖讜谉 讻讘讬砖讜诇. 讜拽砖讬讗 诇讬 讗诐 讻谉 讛讗诇驻住 讜讛拽讚专讛 砖讛注讘讬专谉 诪专讜转讞讬谉 讛讬讗讱 诪讜爪讬讗讬谉 诪讛谉 讘讻祝 讜讛诇讗 诪讙讬住. 讜讬砖 诇讜诪专 讚讘讛讙住讛 专讗砖讜谞讛 讛讜讗 讚讗讬讻讗 诪砖讜诐 诪讘砖诇 诇讙讘讬 拽讚专讛 诪驻谞讬 砖诪注专讘 讗转 讛讻诇 讜讗讬讻讗 诪砖讜诐 拽专讜讘讬 讘砖讜诇讗 讗讘诇 讘砖讗专 讛讙住讜转 诇讗, 讚诪专讗砖讜谞讛 讜讗讬诇讱 诇讬讻讗 讘拽讚专讛 诪砖讜诐 诪讘砖诇, 讜讛讬讬谞讜 讚诪驻专砖讬谞谉 讟注诪讗 讚注住住讬讜转 讜转讜专诪住讬谉 诪砖讜诐 诪讞转讛 讘讙讞诇讬诐 讜诇讗 讗诪专讬谞谉 诪砖讜诐 诪讙讬住, 讜讛讬讬谞讜 谞诪讬 讚诪砖讛讬谉 注诇 讙讘讬 讻讬专讛 拽讟讜诪讛 讜诇讗 讞讬讬砖讬谞谉 讚讬诇诪讗 诪讙讬住, 讗讘诇 讬讜专讛 砖诇 住诪诪谞讬谉 讛讜讗 讚讗讬讻讗 诪砖讜诐 诪讙讬住 讚讚专讻谉 讘讻讱 诇讛讙讬住 转讚讬专 讻讚讬 砖诇讗 讬讞专讻讜 讻讚讻转讬讘谞讗. 讜讻谉 专讗讬转讬 诇讛专诪讘"谉 讝"诇 砖讻转讘 讚诪住转讘专 诇讬讛 讚诇讬讻讗 诪砖讜诐 诪讘砖诇 诪讛讙住讛 专讗砖讜谞讛 讜讗讬诇讱. 讜注讜讚 讬砖 诇讬 诇讜诪专 讚讻诇 讚讘砖讬诇 讻诪讗讻诇 讘谉 讚专讜住讗讬 诇讬讻讗 诪砖讜诐 诪讙讬住, 讚讛讗 诪讙讬住 诪砖讜诐 诪讘砖诇 讛讜讗 讚诪讞讬讬讘 讜讻讬讜谉 砖讛讙讬注 诇诪讗讻诇 讘谉 讚专讜住讗讬 转讜 诇讬讻讗 诪砖讜诐 诪讘砖诇, 讜讻注谞讬谉 砖讗诪专讜 讘驻专拽 讻讬专讛 (诇拽诪谉 砖讘转 诪, 讘) 砖诪谉 讗讬谉 讘讜 诪砖讜诐 讘砖讜诇, 砖诪讜转专 诇转转 讗讜转讜 讗驻讬诇讜 讘诪拽讜诐 砖讛讬讚 住讜诇讚转 讘讜.



讛讗讬 拽讚专讛 讞讬讬转讗 讗讬 讘砖讬诇 砖驻讬专 讚诪讬. 驻讬专讜砖: 讘砖讬诇 讻诪讗讻诇 讘谉 讚专讜住讗讬, 讘砖讬诇 讜诇讗 讘砖讬诇 讻诇讜诪专: 砖诇讗 讛讙讬注 诇诪讗讻诇 讘谉 讚专讜住讗讬, 讜讻讚讗诪专讬谞谉 谞诪讬 诇拽诪谉 (砖讘转 讻, 讗) 讞谞谞讬讛 讗讜诪专 讻诇 砖讛讙讬注 诇诪讗讻诇 讘谉 讚专讜住讗讬 诪讜转专 诇砖讛讜转讜 注诇 讙讘讬 讻讬专讛 砖讗讬谞讛 讙专讜驻讛 讜讗讬谞讛 拽讟讜诪讛, 讻谉 驻讬专砖 专讘谞讜 讛讗讬 讝"诇 讘驻专拽 讻讬专讛, 讜讻谉 驻讬专砖讜 讘转讜住'. 讗讘诇 讚注转 讛专讘 讗诇驻住讬 讜讛专诪讘"诐 讝"诇 (驻"讙 诪讛' 砖讘转 讛"讚) 讘砖讬诇 讜诇讗 讘砖讬诇 讛讬讬谞讜 诪砖讛转讞讬诇 诇讘砖诇 讜注讚 砖谞转讘砖诇 讻诇 爪专讻讜, 讜讗驻讬诇讜 谞转讘砖诇 讻诇 爪专讻讜 讗诐 讛讜讗 诪爪讟诪拽 讜讬驻讛 诇讜 讗住讜专. 讜讻谉 讚注转 讛专诪讘"谉 讝"诇.
讜诪讛 砖讗诪专讜 诇拽诪谉 (砖讘转 讻, 讗) 讙讘讬 讗讬谉 爪讜诇讬谉 讘砖专 讘爪诇 讜讘讬爪讛 讗诇讗 讻讚讬 砖讬爪讜诇讜 诪讘注讜讚 讬讜诐, 讜讻诪讛, 讗"专 讗诇注讗 讗诪专 专讘 讻讚讬 砖讬爪讜诇讜 讻诪讗讻诇 讘谉 讚专讜住讗讬, 讛转诐 讚讜拽讗 讘砖讛诐 注爪诪谉 诪讜谞讞讬谉 注诇 讙讜祝 讛讗砖, 讜讻谉 讛讞专专讛 驻谞讬讛 讻谞讙讚 驻谞讬 讛讗砖, 讚讻讬讜谉  砖讛讙讬注讜 诇诪讗讻诇 讘谉 讚专讜住讗讬 讗诐 讬讞转讛 讘讙讞诇讬诐 讬讞专讱 讗讜转谉, 讜讻"讻 讘驻讬专讜砖 讛专诪讘"诐 讝"诇 (讘驻"讙 诪讛诇讻讜转 砖讘转 讛讟"讝). 讜讝讛讜 砖讻转讘 讛专讘 讗诇驻住讬 讝"诇 诇讗讜转讛 讚专讘, 讗注"驻 砖驻住拽 讘驻专拽 讻讬专讛 砖讗住讜专 诇砖讛讜转 注诇 讙讘讬 讻讬专讛 砖讗讬谞讛 讙专讜驻讛 讜讗讬谞讛 拽讟讜诪讛 讜讚诇讗 讻讞谞谞讬讛.



讚讘专讞讗 讜诇讗 砖专讬拽 讗住讜专. 驻讬专讜砖: 讜讗驻讬诇讜 讞讬, 讜讘爪诇讬 诪讬讬专讬 讚诇讗 诪住讬讞 讚注转讬讛 诪讬谞讬讛 诪砖讜诐 讚诪转讘砖诇 诪讛专讛 讜讗转讬 诇讞转讜讬讬. 讜讻谉 讻转讘 讛专讘 讘注诇 讛讛诇讻讜转 讝"诇 讚诪讻讗谉 讜讗讬诇讱 诪讬讬专讬 讘爪诇讬, 讜讛讬讬谞讜 讚诪讬讬转讬谞谉 注诇讛 讗讬谉 爪讜诇讬谉 讘砖专 讜讘讬爪讛 讚诪讬讬专讬 讘爪诇讬.



讚讙讚讬讗 讜诇讗 砖专讬拽 讚讘专讞讗 讜砖专讬拽 专讘 讗砖讬 砖专讬 讜专讘 讬专诪讬讛 诪讚讬驻转讬 讗住专. 讜拽砖讬讗 诇讬, 诇专讘 讬专诪讬讛 拽砖讬讗 讗讜谞讬谉 砖诇 驻砖转谉, 讚讛转诐 诇讗 砖专讬拽 讜诪砖讜诐 讚拽砖讜 诇讬讛 讝讬拽讗 砖专讜 讘"讛. 讜砖诪讗 谞讗诪专 讚讗讜谞讬谉 砖诇 驻砖转谉 拽砖讬 诇讬讛 讝讬拽讗 讟驻讬. 讜讗讬 谞诪讬 诪讜拽讬 诇讛 讗讬讛讜 讘砖讟讞 驻讬 讛转谞讜专.



讜诇专讘 讗砖讬 讛讗 转谞谉 讗讬谉 爪讜诇讬谉 讜讻讜'. 驻讬专讜砖: 讚住转诪讗 拽转谞讬 讘砖专 讚诪砖诪注 讻诇 讘砖专, 讜诇专' 讬专诪讬讛 谞讬讞讗 讚讗驻砖专 诇讗讜拽讜诪讛 讘讬谉 讘讙讚讬讗 讘讬谉 讘讘专讞讗, 讗诇讗 诇专讘 讗砖讬 诇讬讻讗 诇讗讜拽诪讛 讗诇讗 讘讘专讞讗 讚讜拽讗, 讜转讬专抓 讛讻讬 谞诪讬 讚诪讜拽讬 诇讛 讘讘专讞讗 讜诇讗 砖专讬拽.



讻讬 驻诇讬讙讬 讚讘专讞讗 讜诇讗 砖专讬拽 专讘 讗砖讬 砖专讬 讜专讘 讬专诪讬讛 讗住专. 讜讗诐 转讗诪专 诇专讘 讗砖讬 拽砖讬讗 诪转谞讬转讬谉 (诇拽诪谉 砖讘转 讬讟, 讘), 讚拽转谞讬 讗讬谉 谞讜转谞讬谉 讗转 讛驻转 讘转谞讜专 讜诇讗 讞专专讛 注诇 讙讘讬 讙讞诇讬诐. 讜诇讬讻讗 诇诪讬诪专 讚诪转谞讬转讬谉 讚讜拽讗 讘转谞讜专 诪讙讜诇讛 诇讙诪专讬, 讚讗诐 讻谉 讻讬 讗拽砖讬谞谉 诇拽诪谉 (砖讘转 讻, 讗) 讙讘讬 诪砖诇砖诇讬谉 讗转 讛驻住讞, 讗诇讗 讟注诪讗 讚讘谞讬 讞讘讜专讛 讝专讬讝讬谉 讛谉 讛讗 诇讗讜 讛讻讬 讗住讜专 讜讛讗 讗诪专 诪专 讙讚讬讗 讘讬谉 砖专讬拽 讘讬谉 诇讗 砖专讬拽 砖驻讬专 讚诪讬, 诪讗讬 拽讜砖讬讗, 诇讬砖谞讬 诇讬讛 讛转诐 讘诪讻讜住讛 讜讛讻讗 讘诪讙讜诇讛, 讗诇讗 讜讚讗讬 住转诪讗 转谞讜专 诪讻讜住讛 讛讜讗. 讜转讬专爪讜 讘转讜住' 讚讙讘讬 驻转 砖讬讬讱 讞转讜讬 讙讞诇讬诐 讬讜转专 诪讘砖讗专 讚讘专讬诐. 讜讗讬谞讜 诪讞讜讜专 诇讬.
讜诪住转讘专讗 诇讬 讚专讘 讗砖讬 讙讜驻讬讛 诇讗 砖专讬 讘讘专讞讗 讗诇讗 诪砖讜诐 讚拽砖讬 诇讬讛 讝讬拽讗 拽爪转, 讗诇讗 讚专讘 讬专诪讬讛 讗住专 诪砖讜诐 讚诇讗 拽砖讬           诇讬讛 讟讜讘讗, 讚讗讬 诇讗 转讬诪讗 讛讻讬 转拽砖讬 诇谉 诪转谞讬' 诇专讘 讗砖讬, 诪讗讬 砖谞讗 诪砖诇砖诇讬谉 讗转 讛驻住讞 讚谞拽讟 讚诪砖诪注 讟注诪讗 诪砖讜诐 讚讘谞讬 讞讘讜专讛 讝专讬讝讬谉 讛谉, 爪诇讬 讘注诇诪讗 谞诪讬 砖专讬, 讗诇讗 讛讬讬谞讜 讟注诪讗, 讚驻住讞 讻讬讜谉 讚诇讗 诪讬谞转讞 诇讗 拽砖讬 诇讬讛 讝讬拽讗 讻诇诇 讗讘诇 讘专讞讗 拽砖讛 诇讬讛 拽爪转. 讜住注讚 诇讚讘专 讚讛讗 讗诪专讬谞谉 讜讛砖转讗 讚讗诪专 诪专 讻诇 诪讬讚讬 讚拽砖讬 诇讬讛 讝讬拽讗 诇讗 诪讙诇讬 诇讬讛 讜讻讜', 讗诇讗 讜讚讗讬 讚拽砖讛 诇讬讛 拽爪转 讻讚讗诪专谉. 讻讱 谞专讗讛 诇讬.



讗诪专 专讘讬谞讗 讛讗讬 拽专讗 讞讬讬讗 砖驻讬专 讚诪讬 讻讬讜谉 讚拽砖讬 诇讬讛 讝讬拽讗 讻讘砖专讗 讚讙讚讬讗 讚诪讬. 讻转讘 专讘 讗诇驻住讬 讝讻专讜谞讜 诇讘专讻讛: 诪讚拽讗诪专 讻讘砖专讗 讚讙讚讬讗 讚诪讬, 砖诪注 诪讬谞讛 讚讛诇讻转讗 讻专讘 讬专诪讬讛 讚讗住专 讘讘专讞讗 诪砖讜诐 讚拽讗讬 专讘讬谞讗 讻讜讜转讬讛. 讗讘诇 讛专讝"讛 讝"诇 讻转讘 讚讛讻讗 诇专讜讜讞讗 讚诪讬诇转讗 拽讗诪专, 诇讜诪专 讚拽专讗 诇讻讜诇讬 注诇诪讗 砖专讬讗, 讜诪讬讛讜 讘讘专讞讗 谞诪讬 讚讬诇诪讗 专讘讬谞讗 讻专讘 讗砖讬 住讘讬专讗 诇讬讛, 讜讛诇讻讱 谞拽讟讬谞谉 讻专讘 讗砖讬 讚讛讜讗 讘转专讗讬. 讜诪爪讗转讬 诇专讘谞讜 讛讗讬 讙讗讜谉 讝"诇, 讜讝讛 诇砖讜谞讜: 讜诇注谞讬谉 诪讗讬 讚拽砖讬 诇讬讛 讝讬拽讗, 诪住拽谞讗 讻诇讬砖谞讗 讘转专讗 讜讻专讘 讗砖讬 讚讘讬谉 讙讚讬讗 讜讘讬谉 讚讘专 讗讞专 讘讬谉 砖专讬拽 讘讬谉 诇讗 砖专讬拽 砖专讬, 注讚 讻讗谉.





讛诪讗讬专讬

诇讗 转诪诇讗 讗砖讛 讗转 讛拽讚专讛 注住住讬讜转 讜转专诪讜住讬谉 讜讛诐 诪讬谞讬 拽讟谞讬讜转 砖爪专讬讻讬谉 诇讛转讘砖诇 讘讬讜转专 讜转谞讬讞 诇转讜讱 讛转谞讜专 注诐 讞砖讬讻讛 诇讻讜谞转 诪讜爪讗讬 砖讘转 讜讗诐 注砖转讛 讗住讜专讬诐 诇诪讜爪讗讬 砖讘转 讘讻讚讬 砖讬注砖讜 讜讻谉 诇讗 讬诪诇讗 谞讞转讜诐 讞讘讬转 砖诇 诪讬诐 讜讬谞讬讞 诇转讜讱 讛转谞讜专 注专讘 砖讘转 注诐 讞砖讬讻讛 讜讗诐 注砖讛 讗住讜专讬诐 讘讻讚讬 砖讬注砖讜 讜讻诇 讗诇讜 讙讝讬专讛 砖诪讗 讬讞转讛 讗讞专 砖爪专讬讻讬诐 讘讬砖讜诇 讙讚讜诇 讻诇 讻讱 讜讬砖 诪驻专砖讬诐 讘讗诇讜 砖讗讬谉 爪专讬讻讬诐 讘讬砖讜诇 讙讚讜诇 讜讗注"驻 砖诇讗 讘砖诇谉 讻诇诇 讛专讬 讛谉 讻转讘砖讬诇 砖诇讗 讘砖诇 讻诇 爪专讻讜 讜讚注转讜 注诇讬讛谉 诇讗诇转专 讜讬讘讗 诇讬讚讬 讞讬转讜讬:



讛讜讗讬诇 讜讻诇 诪讛 砖讗住专谞讜 讘讝讛 讗讬谞讜 诪驻谞讬 砖讛讜讗 谞注砖讛 讘砖讘转 讗诇讗 诪爪讚 讙讝讬专讛 砖诪讗 讬讞转讛 讻诇 砖讗讬谉 讘讜 讙讝专转 讞转讜讬 诪讜转专 讛讬诇讻讱 转讘砖讬诇 讞讬 专"诇 砖诇讗 谞转讘砖诇 讻诇诇 诪讜转专 诇讛谞讬讞讛 注诇 讛讻讬专讛 住诪讜讱 诇讞砖讬讻讛 砖诪讗讞专 砖讛讜讗 讞讬 讗讬谉 讚注转讜 注诇讬讛 注讚 诇诪讞专 讜诇讗 讬讘讗 诇讞转讜转 砖讗讬谞讜 爪专讬讱 诇诪讛讬专讜转 讘砖讜诇讜 讜讻谉 讛讚讬谉 讘诪讘讜砖诇转 诇讙诪专讬 讜砖讗讬谉 爪诪讜拽讜 讬驻讛 诇讜 讗讘诇 讗诐 诇讗 谞转讘砖诇 讻诇 爪专讻讜 讗住讜专 砖诪讗 讬讘讗 诇讞转讜转 诇讛砖诇讬诐 讘砖讜诇讜 讘诪讛专讛 讜讻谉 讛讚讬谉 讘诪讘讜砖诇 诇讙诪专讬 讗诐 讛讬讛 爪诪讜拽讜 讬驻讛 诇讜 砖诪讗 讬讞转讛 讻讚讬 诇爪诪拽讜 讜讘讙专讜祝 讜拽讟讜诐 诪讬讛讗 诪讜转专 注诇 爪讚讚讬谉 讬讚讜注讬诐 讻诪讜 砖讬转讘讗专 讜讗诐 谞转谉 讘讜 讞转讬讻讛 讞讬讛 诪讜转专 讛专讬 讛讜讗 讻讗诇讜 讛讬讛 讛转讘砖讬诇 讻诇讜 讞讬:



讝讛 砖讘讬讗专谞讜 讘谞转讘砖诇 拽爪转 讜诇讗 讻诇 爪专讻讜 讜讛讜讗 砖拽专讗讜 讻讗谉 讘砖讬诇 讜诇讗 讘砖讬诇 讬砖 诪驻专砖讬诐 砖诇讗 讛讙讬注 诇诪讗讻诇 讘谉 讚专讜住讗讬 砖讻诇 砖讛讙讬注 诇诪讗讻诇 讘谉 讚专讜住讗讬 诪讘砖诇 讛讜讗 诇讙诪专讬 讜诪讜转专 讛讜讗 诇砖讛讜转讜 讘讬谉 讘转谞讜专 讘讬谉 讘讻讬专讛 讜讻谉 讻转讘讜讛 讙讗讜谞讬 讛专讗砖讜谞讬诐 讜讬砖 诪驻专砖讬诐 讘砖讬诇 讜诇讗 讘砖讬诇 讗祝 讻砖讛讙讬注 诇诪讗讻诇 讘谉 讚专讜住讗讬 注讚 砖讬转讘砖诇 讻诇 爪专讻讜 讜讗驻讬' 谞转讘砖诇 讻诇 爪专讻讜 讗诐 讛讬讛 讛爪诪讜拽 讬驻讛 诇讜 讻诪讜 砖讻转讘谞讜 讜讗注"驻 砖讗诪专讜 讻诇 砖讛讜讗 讻诪讗讻诇 讘谉 讚专讜住讗讬 诪讜转专 诇砖讛讜转讜 注诇 讙讘讬 讻讬专讛 讗注"驻 砖讗讬谞讛 讙专讜驻讛 讜拽讟讜诪讛 讗讬谉 讛诇讻讛 讻谉 讜讻谉 讻转讘讜讛 讙讚讜诇讬 讛驻讜住拽讬诐 讜诪"诪 讬砖 驻讜住拽讬诐 讗讜转讛 讜讚讜拽讗 讘讻讬专讛 讛讗 讘转谞讜专 讗住讜专 注讚 砖讬转讘砖诇 讻诇 爪专讻讜 砖讛转谞讜专 讞诪讜专 讗爪诇诐 讬讜转专 诪谉 讛讻讬专讛 讻诪讜 砖讬转讘讗专 讜讗注"驻 砖讘爪诇讬 讗诪专讜 诇讚讘专讬 讛讻诇 砖讻诇 讻讚讬 砖讬爪讜诇讜 注诐 讛砖诪砖 讻诪讗讻诇 讘谉 讚专讜住讗讬 讚讬讜 讜诪讜转专 诇砖讛讜转讜 讚讜拽讗 爪诇讬 讗讘诇 拽讚专讛 讘转谞讜专 诇讗 讜讗"转 诪讛 讘讬谞讛 诇爪诇讬 爪诇讬 讛讜讗讬诇 讜讗讬谉 诪讞讬爪讛 讘讬谞讜 诇讘讬谉 讛讗讜专 讻诇 砖讛讙讬注 诇诪讗讻诇 讘谉 讚专讜住讗讬 讞转讜讬讜 拽砖讛 诇讜 讜讻谉 讘讞专专讛 诪讛 砖讗讬谉 讘转讘砖讬诇:



讻讘专 讘讬讗专谞讜 讘诪砖谞讛 砖诇讗 讛转专谞讜 谞转讬谞转 爪诪专 诇讬讜专讛 讗诇讗 讘注拽讜专讛 讜讟讜讞讛 诇诪讚转 砖讗祝 讘注拽讜专讛 诪注诇 讛讗砖 讬砖 诇讞讜砖 讘讜 诇讛讙住讛 讜讬专讗讛 讛讟注诐 诪驻谞讬 砖讛讙住讛 讘讻诇讬 专讗砖讜谉 讻讘讬砖讜诇 讜讬砖 讻讗谉 诪拽讜诐 注讬讜谉 讗"讻 讛拽讚专讛 砖讛注讘讬专讛 诪专转讞转 讛讬讗讱 诪讜爪讬讗讬谉 诪诪谞讛 讘讻祝 讜讛诇讗 诪讙讬住 讬砖 诪驻专砖讬诐 砖诇讗 谞讗诪专 讗诇讗 讘爪诪专 诇讬讜专讛 砖讚专讱 讛讙住转讛 讘讻讱 讜爪专讬讱 诇讛讙讬住 讘讛 转诪讬讚 砖诇讗 讬讞专讱 讗讜 砖讗驻砖专 砖讛爪诪专 诪爪讟讘注 讘讛讙住讛 讜讻谉 砖讛讜讗 诪转讻讜讬谉 诇讻讱 专"诇 诇讛爪讟讘注 讬讜转专 讘讞讜讝拽 讘讛讙住转讛 讗讘诇 拽讚专讛 讗讬谉 讛讙住转讛 讘砖讜诇 讗诇讗 讛讙住讛 专讗砖讜谞讛 砖诪注专讘 讛讻诇 讜诪拽专讘 讛讘讬砖讜诇 讜拽专讜讘讬 讘讬砖讜诇讗 讘讬砖讜诇讗 讛讜讗 讗讘诇 砖讗专 讛讙住讜转 讗讬谉 讘讛诐 诪砖讜诐 讘讬砖讜诇 讜讝讛讜 砖诇讗 讞砖砖讜 讘注住住讬讜转 讜转讜专诪讜住讬谉 讗诇讗 诪砖讜诐 讞转讜讬 讜诇讗 诪砖讜诐 讛讙住讛 讜讻谉 砖诪砖讛讬谉 注诇 讻讬专讛 拽讟讜诪讛 讜讗讬谉 讞讜砖砖讬谉 诇讛讙住讛 讜诇讗 注讜讚 讗诇讗 砖谞讜讛讙讬谉 讘住注讜讚讜转 讙讚讜诇讜转 诇讛讙讬住 讗祝 注诇 讛讻讬专讛 讛讜讗讬诇 讜诪"诪 讛讻讬专讛 拽讟讜诪讛 讜诇讗 专讗讬谞讜 诪讜讞讛 讜讗讬谉 爪专讬讱 诇讜诪专 讘讛讙住讛 讗讞专 砖讛讜住专讛 诪谉 讛讻讬专讛 砖诪讜转专转 讜讻谉 讻转讘讜 砖讘诪讘砖诇 讻诪讗讻诇 讘谉 讚专讜住讗讬 讗讬谉 讘讜 讚讬谉 讛讙住讛 讻诇诇 砖诇讗 谞讗住专 诪讙讬住 讗诇讗 诪砖讜诐 诪讘砖诇 讜诪砖讛讙讬注 诇讻讱 讗讬谉 讘讜 诪砖讜诐 诪讘砖诇 讜讻诪讜 砖讗诪专讜 讘砖诪谉 讘驻' 讻讬专讛 砖诇讚注转 讛讗讜诪专 砖讗讬谉 讘讜 诪砖讜诐 讘讬砖讜诇 诪讜转专 诇转转讜 讘诪拽讜诐 砖讛讬讚 住讜诇讚转 讘讜:



讻讘专 讘讬讗专谞讜 讘诪砖谞讛 砖讻诇 砖讛专讜讞 拽砖讛 诇讜 讗讬谞讜 注砖讜讬 诇讙诇讜转讜 讜讗讬谉 讘讜 讞砖砖 讞讬转讜讬 诪注转讛 讙讚讬 砖谞转谞讜 诇转讜讱 讛转谞讜专 讗注"驻 砖诇讗 讟讞 驻讬 讛转谞讜专 诪讜转专 讗讘诇 砖诇 注讝 讜转讬砖 砖讗讬谉 讛专讜讞 拽砖讛 诇讛诐 讗诐 讟讞 诪讜转专 诇砖讛讜转讜 讜讗诐 诇讗 讟讞 讗住讜专 讜讚诇注转 讚讬谞讛 讻讙讚讬 讜讗诇诪诇讗 讻谉 讛讬讬谞讜 讗讜住专讬谉 讗注"驻 砖讛讬讗 讞讬讛 诇讙诪专讬 诪驻谞讬 砖讘砖讜诇讛 拽诇 讜讛专讬 讛讬讗 讻转讘砖讬诇 砖谞转讘砖诇 讗诇讗 砖诇讗 谞转讘砖诇 讻诇 爪专讻讜:



讝讛 砖讘讬讗专谞讜 砖讛讙讚讬 讗注"驻 砖诇讗 讟讞 诪讜转专 诇砖讛讜转讜 讚讜拽讗 讘诪谞讜转讞 讗讘诇 讘砖诇诐 讗住讜专 砖讗讬谉 讛专讜讞 拽砖讛 诇讜 讜讻谉 讛讬讗 诪转讘讗专转 诇诪讟讛 讘住讜讙讬转 诪砖诇砖诇讬谉 讗转 讛驻住讞 讜讚讘专讬诐 讗诇讜 讻诇诐 讘砖驻讜讚 讛注讜诪讚 讘讗讜讬专 讛转谞讜专 砖讗讬谉 讚专讱 诇讞转讜转 注讚 砖讬讜爪讬讗讜 讗转 讛爪诇讬 砖诇讗 诇注驻专讜 讜讻诇 砖讛讜爪讗转讜 拽砖讛 诪驻谞讬 讛专讜讞 讗讬谉 讛讛讜爪讗讛 诪爪讜讬讛 讗讘诇 讘砖专讗 讗讙讜诪专讬 讜讚讗讬 讗住讜专 砖讛专讬 诪讙讜诇讛 讜注讜诪讚 讛讜讗 讜讻谉 砖讻讘专 讛讜讗 诪转注驻专 诇砖诐 讗讗"讻 谞爪诇讛 讻诇 爪讜专讻讜 讗讜 砖讛讙讬注讛 诇诪讗讻诇 讘谉 讚专讜住讗讬 注诇 讚注转 讛砖讬讟讛 砖讻转讘谞讜 讜讗"转 讘砖专讗 讗讙讜诪专讬 诪"诪 讻砖谞讜讟诇讛 诪讘注讬专 讛讙讞诇讬' 讜诪讞转讛 讘讛谉 注诇 讻专讞讜 讗驻砖专 砖诪诪转讬谉 注讚 砖讬讻讘讜 讜讬砖 诪驻专砖讬诐 讘讛 砖诇讗 注诇 讛讙讞诇讬诐 诪诪砖 讗诇讗 住诪讜讱 诇讛谉 讜讛诪拽讜诐 诪讜讻谉 诇讞转讜转 讗讞专 砖讗讬谉 砖诐 转谞讜专 讜诇讗 讻讬专讛 讜讬砖 诪转讬专讬诐 讗驻讬' 讘讗讬诇 讜讘诇讗 讟讬讞讛 砖讻诇诐 讛专讜讞 拽砖讛 诇讛诐 讜讗讬谉 讛讚讘专讬诐 谞专讗讬谉 讜讻讘专 讛讻专讬注讜 讙讚讜诇讬 讛驻讜住拽讬诐 讻讚讘专讬谞讜 讜讛谉 讛谉 讛讚讘专讬诐:



讜讬砖 诪驻专砖讬诐 讘住讜讙讬讗 讝讜 砖讛讙讚讬 讗祝 讘诇讗 讟讬讞讛 诪讜转专 诪爪讚 砖讗讬谞讜 爪专讬讱 讟讬讞讛 讜讗讚专讘讗 诪转讜讱 专讻讜转讜 讬转讞专讱 讘讞讬转讜讬讜 讗讘诇 注讝 讜砖讜专 讜讻讬讜爪讗 讘讛诐 讗住讜专 砖讛讞讬转讜讬 爪专讬讱 诇讛诐 讜讗诐 讟讞 诪讜转专 砖讗诐 讬讙诇讛讜 讬讻谞住 讛专讜讞 讜讬转拽砖讛 讛讘砖专 讜讬爪讟谞谉 讛转谞讜专:



诪讜讻专 讬砖专讗诇 讞驻爪讜 诇讙讜讬 讗讜 诪砖讗讬诇讜 讗讜 诪诇讜讛 诇讜 诪注讜转 讗讜 谞讜转谉 诇讜 诪转谞讛 讗驻讬' 讘讻诇讬诐 讛专讗讜讬诐 诇诪诇讗讻讛 讻诇 砖讬爪讗 讛讙讜讬 注诐 讛讻诇讬 讗讜 讛诪注讜转 诪驻转讞 讘讬转讜 砖诇 讬砖专讗诇 注诐 讛砖诪砖 讜讻谉 诪砖讻讬专 讗讚诐 讻诇讬讜 诪注专讘 砖讘转 诇讙讜讬 讜诪讛 砖讗诪专讜 诇诪讟讛 诇讗 讬砖讻讬专 讗讚诐 讻诇讬讜 诇讙讜讬 (诇讗) 讬专讗讛 砖诇讚注转 讘"砖 讛讬讗 讗诪讜专讛 讜讻谉 谞专讗讛 讚注转 讙讚讜诇讬 讛驻讜住拽讬诐 讜讛诪讞讘专讬诐 讜诪"诪 讬砖 诪驻专砖讬诐 砖诇讗 讛讜转专 讘诪讻讬专讛 讜砖讗诇讛 讘讻讚讬 砖讬爪讗 诪驻转讞 讘讬转讜 讗诇讗 讘讞驻抓 砖讗讬谉 讗讚诐 注讜砖讛 讘讜 诪诇讗讻讛 讜讛讜讗 砖讗诪专讜 讘讘专讬转讗 讝讜 讞驻爪讜 砖讛讞驻抓 讛讜讗 诪讜谞讞 注诇 讻诇讬 砖讗讬谉 注讜砖讬谉 讘讜 诪诇讗讻讛 讗讘诇 讻诇讬 砖注讜砖讬谉 讘讜 诪诇讗讻讛 讗住讜专 讗诇讗 讘讻讚讬 砖讬讙讬注 诇讘讬转讜 讜讘砖讻讬专讜转 讻诇 注专讘 砖讘转 讗住讜专 讜讻诪讜 砖讗诪专讜 讘住诪讜讱 诇讗 讬砖讻讬专 讗讚诐 讻诇讬讜 诇讙讜讬 讘注专讘 砖讘转 讜讘讚' 讜讘讞诪砖讬 诪讜转专 讜诪驻专砖讬诐 砖讛讬讗 讗诪讜专讛 讗祝 诇讘"讛 砖讗诇讜 诇讘"砖 讗祝 讘砖讗诇讛 讛讬讛 专讗讜讬 诇讗住讜专 讻诇 注专讘 砖讘转 砖讛专讬 砖讗诇讛 讜砖讻讬专讜转 讗讬谞谉 拽讜谞讬谉 讜谞诪爪讗讜 讻诇讬讜 注讜砖讬谉 讘砖讘转 讜诇讗 注讜讚 讗诇讗 讗祝 讘讚' 讜讘讛' 讬讗住专 讗诇讗 讘"讛 讛讬讗 讜砖讗诇讛 砖讗讬谉 讻讗谉 讛谞讗讛 诪讜转专 讘讻讚讬 砖讬讙讬注 诇讘讬转讜 砖讗讬谞讜 谞专讗讛 讻诪住讬讬注讜 诇诪诇讗讻转 砖讘转 讜讘砖讻讬专讜转 讗住讜专 讻诇 注专讘 砖讘转 砖诪讗 讬专讗讜讛讜 谞讜讟诇 砖讻专讜 诇注专讘 讜讬专讗讛 讻诪住讬讬注 讜讬砖 诪驻专砖讬诐 砖讗祝 讘讻诇讬诐 砖诇 诪诇讗讻讛 诪砖讗讬诇 讘讻讚讬 砖讬爪讗 诪驻转讞 讘讬转讜 讜砖讻讬专讜转 讛讜讗 砖讗住讜专 砖住转诐 砖讜讻专 注专讘 砖讘转 诇诪讞专转讜 讛讜讗 砖讜讻专 讜讛专讬 谞讜讟诇 砖讻专 砖讘转 讗驻讬诇讜 讛砖讻讬专 诇砖讘讜注 讗讜 诇讞讚砖 讛讜讗讬诇 讜讘砖讘转 诪转讞讬诇 讗讬谉 讝讜 讛讘诇注讛 讛讗 讘讞诪砖讬 诪讜转专 砖讛专讬 讛讘诇注讛 讛讬讗 讜砖讻专 砖讘转 诪讜转专 诇讬讟诇讜 讘讛讘诇注讛 讜讘砖讻讬专讜转 讘讛诪讛 讜讚讗讬 讗住讜专 讻诪讜 砖讻转讘谞讜 讘专讗砖讜谉 砖诇 注"讝 讜讬砖 诪转讬专讬谉 诇讛砖讻讬专讛 讘专讘讬注讬 诪驻谞讬 砖讛诐 住讜讘专讬诐 砖砖诪讜注讛 讝讜 专"诇 诇讗 讬砖讻讬专 讗讚诐 讻诇讬讜 诇讚注转 讘"砖 讗诪讜专讛 砖讬砖 诇讜 讗讬住讜专 讘砖讘讬转转 讻诇讬诐 讜讗注驻"讻 讛讜讗 诪转讬专讛 讘专讘讬注讬 讜讞诪砖讬 讜讘讛诪讛 诇讘"讛 讻讻诇讬诐 诇讘"砖 讜诪砖讻讬专讛 讘专讘讬注讬 讜谞讜讟诇 砖讻专 砖讘转 讘讛讘诇注讛 讜讗讬谉 诪讞诇拽讬谉 讘讬谉 诇砖讜谉 讞驻爪讜 诇讻诇讬讜 讜诇讬诪讚 讘砖诪讜注讛 专讗砖讜谞讛 砖讗祝 砖讗诇讛 讗住讜专讛 讗诇讗 讘讻讚讬 砖讬讙讬注 诇讘讬转讜 讜诇讬诪讚 讘砖谞讬讛 砖讘专讘讬注讬 诪讜转专 讗祝 讘砖讻讬专讜转 讜诇讗 讬专讗讛 讻谉 砖讛讘讛诪讛 诪"诪 讛讞诪讬专讜 讘讛 讗祝 讘诪讻讬专讛 诪砖讜诐 砖讗诇讛 讜砖讻讬专讜转 诪讛 砖诇讗 讛讞诪讬专讜 讻谉 讘讻诇讬诐 讜诪"诪 讬砖 诪转讬专讬诐 讘砖讬转谞讛 注诪讜 注诇 诪谞转 诇砖讘讜转 讜讗诐 讗讬谞讜 砖讜讘转 讛专讬 讛讜讗 讗讜谞住 讜诪注讘讬专 注诇 讚注转讜 讜诪转讬专讬谉 讘讝讜 讗祝 讘注专讘 砖讘转 讻诇 砖讬爪讗 诪谉 讛注讬专 讘讻讚讬 砖讬讙讬注 诇诪拽讜诐 拽专讜讘 讜讬砖 诪转讬专讬诐 讘砖讬驻拽讬专谞讛 讜讗讬谉 讛讚讘专 谞专讗讛 砖讗诐 讗诪专讜 讘诪拽讜诐 砖讗讬 讗驻砖专 讬讗诪专讜 讘讝讜 砖讗驻砖专 诇讜 砖诇讗 诇讛砖讻讬专讛 讜注讜讚 砖诪转讜讱 砖讚诪讬讛 讬拽专讬诐 讗讬谞讜 讙讜诪专 讛驻拽专讛 讜讗祝 讘转谞讗讬 砖讘讬转讛 讬砖 讗讜诪专讬诐 砖讗诐 注讘专 讛讙讜讬 注诇 转谞讗讜 讛砖讻专 讗住讜专 讜诇讗讞专 诪讬讛讗 诪讜转专 讻诪注砖讛 砖讘转 讜讬砖 谞讜讛讙讬' 诇讬讟诇讜 讜诇讛驻专讬砖讜 诇爪讚拽讛:



诇注谞讬谉 讞诪抓 拽讜讚诐 讝诪谞讜 讛转讘讗专 讘诪拽讜诪讜 砖讻诇 砖注讛 砖讗讜讻诇 诪讜讻专讜 诇讙讜讬诐 讛谉 讞诪抓 讘注讬谉 讛谉 注诇 讬讚讬 转注专讜讘转 讜诪"诪 讚讜拽讗 讻砖讛讜讗 讗讜 转注专讜讘转讜 谞讬讻专讬谉 讗讘诇 讻诇 砖讗讬谉 讞诪讜抓 谞讬讻专 讘讜 讗住讜专 讻诪讜 砖讛转讘讗专 讘诪拽讜诪讜 讘诪注砖讛 讛讛讬讗 讗专讘讗 讚讟讘注讗 讘讞讬砖转讗:





诪讛专砖"讗 - 讞讬讚讜砖讬 讛诇讻讜转

讘讚"讛 讙讝讬专讛 砖诪讗 讻讜' 转拽砖讬 诇讬讛 诪转谞讬' 讚讘砖专 讘爪诇 讜讘讬爪讛 讜讞专专讛 讻讜' 注讻"诇 拽"拽 讗诪讗讬 砖讘拽讜 驻转 讚转谞讬 诇讬讛 诪拽诪讬讛 讚讞专专讛 讚讛讱 讚讗讬谉 谞讜转谞讬谉 驻转 讘转谞讜专 谞诪讬 讟注诪讗 诪砖讜诐 讞讬转讜讬 讜讻诪讜 砖讛拽砖讜 讛转讜住' 诇拽诪谉 诇专讘 讗砖讬 诪讛讱 讚驻转 讜讬砖 诇讬讬砖讘 讜讚讜"拽:


讘讗"讚 砖讗讬谉 讚讘专 诪驻住讬拽 讘讬谞讜 诇讙讞诇讬诐 注讻"诇 讗讬谉 专"诇 砖讗讬谉 讚讘专 诪驻住讬拽 讘讬谞讜 诇讙讞诇讬诐 砖讛讜讗 诪讜谞讞 注诇 讛讙讞诇讬诐 讚讛讗 讗讻转讬 诇讗 讗住讬拽 讗讚注转讬讛 讚讛讱 诪转谞讬' 讘砖专 讘爪诇 讜讘讬爪讛 讗讬讬专讬 讘讘砖专讗 讗讙讜诪专讬 注讚 诇讘住讜祝 诇专讘 讗砖讬 讗诇讗 讚专"诇 讘砖专 讘爪诇 讜讘讬爪讛 讚讗"谞 讚诇讗 诪谞讞讬 讗讙讜诪专讬 诪"诪 讗讬谉 讚讘专 诪驻住讬拽 讘讬谉 讚讘专 讛诪转讘砖诇 诇讙讞诇讬诐 诪砖讗"讻 讘讛讱 讘专讬讬转讗 讚讗讬讬专讬 讘讚讘专 讛诪讜谞讞 讘讻诇讬 讘拽讚讬专讛 讗讜 讘讞讘讬转 砖讛讜讗 诪驻住讬拽 讘讬谉 讚讘专 讛诪转讘砖诇 讘讜 诇讙讞诇讬诐 讜拽"诇:


讘讚"讛 讚讬诇诪讗 诪讙讬住 讘讛 讜讛讜讬 爪讜讘注 注讻"诇 专"诇 讻讬讜谉 讚诪讬讬专讬 讘注拽讜专讛 谞专讗讛 诇讛讜 讚诇讗 砖讬讬讱 讘讛 诪砖讜诐 诪讘砖诇 讗诇讗 诪砖讜诐 爪讜讘注 讜诪讛专砖"诇 讻转讘 讚讙诐 讻讜讜谞转 专砖"讬 砖驻讬' 诪讙讬住 诪讛驻讱 讘讛 讜讻诪讘砖诇 讻讜' 讙"讻 讻讜讜谞转讜 讻讱 讛讜讗 讜讗讬谉 谞专讗讛 讻谉 诪讚讘专讬 讛专讗"砖 讗诇讗 诪砖讜诐 诪讘砖诇 诪诪砖 拽讗诪专 诇驻讬' 专砖"讬 注"砖:


讘讚"讛 讘讬讜专讛 注拽讜专讛 讜讟讜讞讛 讜讗讬谉 诇讞讜砖 砖诪讗 讬讙诇讛 讜讬讙讬住 砖讗讬谉 讚专讱 讻讜' 注讻"诇 讛讜爪专讻讜 诇讝讛 诇诇讬砖谞讗 拽诪讗 讚讗住专 专讘 讬专诪讬讛 诪讚驻转讬 谞诪讬 讚讘专讞讗 讜砖专讬拽 讜讚讜"拽:


讘讚"讛 讛转诐 讘砖专讗 讻讜' 讜讛讗 讘诇讗讜 讛讻讬 谞诪讬 砖专讬 讻讚诪驻专砖 诇拽诪谉 讜讬"诇 讚诪讬讬专讬 砖讛转谞讜专 驻转讜讞 讻讜' 注讻"诇 讜讛讱 讘专讬讬转讗 讚诇注讬诇 诇讗 转诪诇讗 讗砖讛 拽讚讬专讛 讻讜' 谞诪讬 专讘 讗砖讬 诪讜拽讬 诇讛 讛讻讬 讘转谞讜专 驻转讜讞 讜注讜讚 讬"诇 讚诪讜拽讬 诇讛 讻讘"砖 诪砖讜诐 砖讘讬转转 讻诇讬诐 讻讚住"讚 诇注讬诇 诪砖讗"讻 诪转谞讬' 讚讘砖专 讘爪诇 讜讘讬爪讛 讚诇讗 谞讬讞讗 诇讛讜 诇讗讜拽诪讗 讻讘"砖 讻讬讜谉 讚讛诇讻转讗 讻讘"讛 讜讬砖 诇讚拽讚拽 诇驻讬 讚讘专讬讛诐 砖讻转讘讜 讚讗讬讬专讬 讛转诐 讘转谞讜专 驻转讜讞 讗"讻 诪讗讬 驻专讬讱 诇拽诪谉 讗讛讱 讚诪砖诇砖诇讬谉 讗转 讛驻住讞 讛讗 诇讗讜 讛讻讬 诇讗 讜讛讗 讗诪专 诪专 讙讚讬讗 讘讬谉 砖专讬拽 讻讜' 讜讛讗 讛讱 讚讙讚讬讗 诇讗 讗讬讬专讬 讘驻转讜讞 讜讛讱 讚诪砖诇砖诇讬谉 讻讜' 讗讬讬专讬 讘驻转讜讞 讚讬"诇 讚讛讛讬讗 住讜讙讬讗 讗转讬讗 讻专讘 讬专诪讬讛 诪讚驻转讬 讚诇讗 讗讬爪讟专讬讱 诇讬讛 诇讚讞讜拽讬 诇讗讜拽诪讬讛 讚讗讬讬专讬 诪转谞讬' 讘驻转讜讞 讜讻"讻 讛转讜住' 诇拽诪谉 讚转讬专讜爪讗 讚诇拽诪谉 讛转诐 诪讬谞转讞 讻讜' 谞诪讬 讗讬谞讜 讗诇讗 诇专讘 讬专诪讬讛 诪讚驻转讬 讚讗住专 讜拽"诇:





讞讻诪转 砖诇诪讛

专砖"讬 讘讚"讛 诪讙讬住 诪讛驻讱 讘讛 讜讻诪讘砖诇 讻讜'. 谞"讘 驻讬' 讜讗"讻 讛讻讗 讛讜讬 爪讜讘注 讜讚讜"拽 讘驻讬' 讛转讜住':


讘讚"讛 讛讗讬 拽讚专讗 讞讬讬转讗 讻讜' 讜诇"讚 诇注住住讬讜转 讜转讜专诪住讬谉 砖讗讬谉 讻诇 讛诇讬诇讛 讜讛讬讜诐 讚讬 诇讛谉 讻爪"诇. 讜谞"讘 谞"诇 诇驻专砖 诪拽爪转 讬讜诐 讗讘诇 讗讬 讛讜讛 讘注讬 诇诪讜爪讗讬 砖讘转 诪诪砖 驻砖讬讟讗 讚砖专讬 讜讻谉 诪爪讗转讬 讗祝 砖讘专讗"砖 诇讗 诪砖诪注 讛讻讬 讗讻谉 讘讟讜专 讗讬转讗 诇讛讚讬讗 讻讚讘专讬 谞"诇:


转讜住' 讘讚"讛 讜讛砖转讗 讚讗诪专 专' 讗讜砖注讬讗 讻讜' 讜拽讬"诇 讻专' 讗讜砖注讬讗 讻讜'. 谞"讘 讜讛诪专讚讻讬 讜讛住诪"讙 讻转讘讜 诪讗讞专 讚诇专讘讛 诇讬转 诇讬讛 砖讘讬转转 讻诇讬诐 诇讘"讛 讗驻讬' 讛讬讻讗 讚注讘讬讚 诪注砖讛 讻讜' 诪砖讜诐 讛讻讬 诪讜转专 诇讛砖讗讬诇 讻讜':





专砖"砖

讙诪专讗 转"专 讘砖"讗 诇讗 讬诪讻讜专 讗讚诐 讞诪爪讜 讻讜' 拽讜讛"驻 讜讘讛"讗 讻"讝 讻讜' 讻爪"诇. 讜转讬讘讜转 讚讘专讬 讘"砖 爪专讬讱 诇诪讞拽诐 讜讻谉 讘驻住讞讬诐 诇讬转谞讬讬讛讜:



[转讜住' 讚"讛 讙讝讬专讛. 砖讗讬谉 讚讘专 诪驻住讬拽 讻讜'. 诪砖"讻 讛诪讛专砖"讗 讚讛讗 讗讻转讬 诇讗 讗住讬拽 讻讜' 讗讬谞讜 诪讜讻专讞 讚讬"诇 讚住"讚 讚诪讬讬专讬 讘爪讜诇讛 讘转谞讜专 诪讻讜住讛 注"砖 讘驻讬专砖"讬] :





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讛讗讬 拽讚讬专讛 讞讬讬转' 讜讻讜' 注诐 讞砖讬讻讛 讘转谞讜专. 注讬讬谉 诇拽诪谉 讚祝 诇讞 注"讗 转讜住' 讚"讛 砖讻讞:


转讜住' 讚"讛 讙讝讬专讛 砖讗讬谉 讚讘专 诪驻住讬拽. 拽"诇 讛讗 诪"诪 转讬拽砖讬 诇讬讛 诪转谞讬' 讚专"驻 讻讬专讛 讘讞诪讬谉 讜转讘砖讬诇 讚拽讚讬专讛 诪驻住讬拽 讜讗祝 诇驻讬 讛爪讚 讗讬讘注讬讗 讚砖诐 讚诇讛讞讝讬专 转谞谉 讛讗 诪讘讜讗专 砖诐 讚爪"诇 讞住讜专讬 诪讞住专讗 讜讻讜' 讜诪讛 讛谉 诪砖讛讬谉 讻讜' 讞诪讬谉 讜诇讗 转讘砖讬诇 讚讛讟注诐 注"讻 诪砖讜诐 讞讬转讜讬 讚讗讬诇讜 诪砖讜诐 讘讬砖讜诇 讗祝 讗诐 讬住讘讜专 讚讬砖 讘讬砖讜诇 讗讞专 讘讬砖讜诇 讜诪砖讜诐 砖讘讬转转 讻诇讬 诪讛 诪讛谞讬 讘讝讛 讙讬专讜祝 讜讙诐 讗诪讗讬 讞诪讬谉 诪讜转专. 讜讻讬讜谉 讚诪爪讬谞讜 诇讘"砖 讚讘拽讚讬专讛 诪驻住讬拽 讞讬讬砖讬谞谉 诇讞讬转讜讬 讬"诇 讚讙诐 讘"讛 住"诇 讛讻讬 讙诐 讘讛讗 讚驻专讻讬谞谉 诪讜讙诪专 讜讙驻专讬转 谞诪讬 诇讬讙讝专 讛讗 讘诇讗"讛 讻讬讜谉 讚讗讬谞讜 诪驻住讬拽 讻诇讬 谞讬讞讜砖 诇讞讬转讜讬 讻诪讜 讘讗讬谉 爪讜诇讬谉 讘砖专:





讞讬讚讜砖讬 专讘讬 注拽讬讘讗 讗讬讙专

讙诪专讗 诪讗谉 转谞讗 诇讛讗 讚转"专 诇讗 转诪诇讗 [讗砖讛 拽讚讬专讛 注住住讬讜转 讜转讜专诪住讬谉 讜转谞讬讞 诇转讜讱 讛转谞讜专 注专讘 砖讘转 注诐 讞砖讬讻讛 诇讬诪讗 讘"砖 讛讬讗 讜诇讗 讘"讛 讚讛讗 讘"讛 诪转讬专 讘诪转谞讬' 诇讬转谉 讚讬讜 讜讻讜', 讗祝 讗诐 诇讗 谞讬砖讜专讜 诪讘注"讬], 讗驻讬诇讜 转讬诪讗 讘"讛 讙讝讬专讛 砖诪讗 讬讞转讛 讘讙讞诇讬诐, 讗讬 讛讻讬 诪讜讙诪专 讜讙驻专讬转 谞诪讬 诇讙讝讜专.
讜讗"转 诪注讬拽专讗 讚诇讗 讬讚注 讛讗讬 讟注诪讗 讚讙讝讬专讛, 转拽砖讛 诇讬' 诪转谞讬' 讚讘砖专 讘爪诇 讘讬爪讛 讜讞专专讛, 讜讬"诇 讚讜讜讚讗讬 砖驻讬专 讛讜讬 讬讚注 讛诪拽砖谉 讛讗讬 讟注诪讗 讚讙讝讬专讛, 讗诇讗 讚讛讬' 住讘讜专 讚诪砖讜诐 讙讝讬专转 讞讬转讜讬 讗讬谉 专讗讜讬 诇讗住讜专 讘诪"砖 讘讻讚讬 砖讬注砖讜 讻讬讜谉 讚诇讗 注讘专 讘讚讗讜专讬讬转讗 讜诇讝讛 诪讜拽讬 讻讘"砖 讚讛讜讬 讚讗讜专讬讬转讗 诪砖讜诐 砖讘讬转转 讻诇讬诐.
讜讘讛讻讬 诪转讬讬砖讘 讚讗讬讱 诪讜拽讬 讻讘"砖 讚诪"诪 诪"砖 诪讙讬讙讬转 谞专 讜拽讚讬专讛 讚诪讜转专 诇讘"砖 诪砖讜诐 讚讘"讚 讗驻拽讜专讬 诪驻拽专 诇讛讜 讜讛专砖讘"讗 讛拽砖讛 讻谉, 讜诇讚讬讚讬 谞讬讞讗, 讚讚讜拽讗 讛讬讻讗 讚注讜砖讛 讘讚专讱 讛讬转专 讘讝讛 讗驻拽讜专讬 讗驻拽专讬 讗讘诇 讘注住住讬讜转 讚诇讗 谞讬讞讗 诇讛讜 诇讘"讚 诇诪注讘讚 讻谉 诪讞砖砖讗 讚讞讬转讜讬 诇诪讛 诇讛讜 诇讗驻拽讜专讬 讜诪诪讬诇讗 谞砖讗专 讘讗讬住讜专讜 诪砖讜诐 砖讘讬转转 讻诇讬诐 讜讛讜讬 讚讗讜专讬讬转讗 讜讗住讜专 讘讻讚讬 砖讬注砖讜, 讜诇"拽 讜诇讗 诪讬讚讬 拽讜砖讬' 讛专砖讘"讗. 诪讬讛讜 讛讗 拽砖讬' 注讚讬讬谉 讚讗讬讱 讗诪专讬谞谉 讗"讛 诪讜讙诪专 讜讙驻专讬转 谞诪讬 讛讗 讘诇讗"讛 谞诪讬 拽砖讛 讚讗讬讱 砖专讬谞谉 诪讜讙诪专 讜讙驻专讬转 诇注砖讜转 讻谉 诇讻转讞讬诇讛 讛讗 讜讚讗讬 讗住讜专 诪砖讜诐 讞讬转讜讬.
讜讘转讜住' 讛拽砖讜 诪讘砖专 讘爪诇 讜讘讬爪讛, 讜转讬专爪讜 讚讛转诐 讬讚注 砖驻讬专 讚讛讜讬 讟注诪讗 诪砖讜诐 砖诪讗 讬讞转讛, 砖讗讬谉 讚讘专 诪驻住讬拽 讘讬谞讜 诇讙讞诇讬诐, 讜拽砖讛 诇讬 诇讚讘专讬讛诐 讛讗 注讚讬讬谉 转拽砖讛 诪转谞讬' 讚专讬砖 讻讬专讛 讚诪讬讬专讬 讘转讘砖讬诇 讚讬砖 讚讘专 诪驻住讬拽.
讙诐 拽"诇 讘诪讗讬 讚诪拽砖讛 讗讬 讛讻讬 诪讜讙诪专 讜讙驻专讬转, 讛讗 讘讝讛 讚讗讬谉 讚讘专 诪驻住讬拽 [诇诪讛 讚讗讜拽讬 诇注讬诇 讘诪讜谞讞 讗讗专注讗 讜讻谉 讗驻讬诇讜 讘讻诇讬, 讛讗 讙诐 讛讗砖 讘讻诇讬] 讘诇讗"讛 讬讜拽砖讛 讚诪"砖 诪讜讙诪专 讜讙驻专讬转 诪诪转谞讬' 讚讗讬谉 爪讜诇讬谉 讘砖专 讜讘讬爪讛.
讜讻"转 讚讛诪拽砖谉 讛讬讛 住讘专 讚诇讛讞讝讬专 转谞谉, 讜讗"讻 讬"诇 讚讘砖讛讬讬' 诇"讞 诇讞转讜讬 讛讗 诪"诪 讚讗诐 诇讛讞讝讬专 转谞谉 爪"诇 讚讞住讜专讬 诪讞住专讬 讗讘诇 诇砖讛讜转 诪砖讛讬谉 讜诪讛 讛谉 诪砖讛讬谉, 讞诪讬谉 讜诇讗 转讘砖讬诇, 讜讛转诐 注"讻 讗讬谉 讛讟注诐 诪砖讜诐 砖讘讬转转 讻诇讬诐 讚讗"讻 讙诐 讘讙专讜祝 诇讬转住专 讜讻谉 讘讞诪讬谉, 讗注"讻 讚讛转诐 讘诪讘讜砖诇 讻诇 爪专讻讜 讚诇讬讻讗 讘讬砖讜诇 讜注"讻 讛讟注诐 诪砖讜诐 讞讬转讜讬, 讜讗"讻 诪讛讬讻谉 驻住讬拽讗 诇讛诪拽砖谉 讚讘"讛 诇讬转 诇讬' 讞讬转讜讬 讘砖讛讬讬' 讘驻讞讜转 讻诪讗讘"讚 讻诪讜 讚讗住讜专 讘爪诇讬 讚讛讗 讞讝讬谞谉 讚讙诐 讘拽讚讬专讛 诪驻住拽转 砖讬讬讱 讞讬转讜讬 诇讘"砖.
讜讘讗诪转 诪讛"讟 拽"诇 讘讛讗 讚讗诪专 谞专 讜拽讚讬专讛, 讛讬讻谉 诪爪讬谞讜 讚讘"砖 诪转讬专 讘拽讚讬专讛, 讚诪诪转谞讬' 讚专"驻 讻讬专讛 讘砖"讗 讞诪讬谉 讜诇讗 转讘砖讬诇, 讛讗 注"讻 讘讞诪讬谉 砖讛讜讞诪讜 讻"爪 讚讛讗 诪讘"讛 讚诪转讬专 诇讛讞讝讬专 诪讜讻讞 讚诪讬讬专讬 讘讙讜讜谞讗 讚诇讬讻讗 讗讬住讜专 讘讬砖讜诇, 讜讘讻讛"讙 诪转讬专 讘"砖 诇砖讛讜转 诪注"砖, 讜讝讛 讬砖 诇讬讬砖讘 讗讘诇 讛专讗砖讜谞讛 拽砖讛:





讞讬讚讜砖讬 讞转"住

注住住讬讜转 讜转讜专诪住讬谉 专砖"讬 讚"讛 讛讗讬 拽讚专讗 讞讬讬转讗 讜讻讜' 驻讬' 砖讗讬谉 讛诇讬诇讛 讜讛讬讜诐 讻讚讗讬 诇讛诐 讜诪讛专砖"诇 讻' 砖诪住讞讗 讬砖谞讛 诇讬诇讛 讜诪拽爪转 讛讬讜诐 讜砖讻谉 诪砖诪注 讘讟讜专 讜诪讬讛讜 讟注诪讗 诇讗 讬讚注谞讗 讜谞"诇 讚诪讝讛 专讗讬' 诇讛讟讜专 讗讜"讞 讜讘"讬 住讬' 转专"讟 讚驻诇讬讙讜 讗讛讙讗讜谞讬诐 讛专讘讬诐 讛讗讜住专讬诐 诇讛讟诪讬谉 注讬讛"讻 诇爪讜专讱 住注讜讚转 诪讜爪讗讬 讬讛"讻 讜注讬讬谉 诪讙"讗 砖诐 讜讛专讬 拽诪谉 讗讬 诇讗讜 诪砖讜诐 砖诪讗 讬讞转讛 讛讬' 砖专讬 注住住讬讜转 讜转讜专诪住讬谉 讜诪讬讛讜 诪谞讞转讜诐 讗讬谉 专讗讬讛 诪砖讜诐 讚讞讘讬' 砖诇 诪讬诐 讞讝讬 讙诐 诇砖讘转 注爪诪讜 诇砖转讜转 讜诇讛讚讬讞 讻诇讬诐 讗诇讗 砖诪专讘讛 讘讻诇讬 讙讚讜诇 砖讬讛讬讛 诇讜 诇爪讜专讱 诪讜爪讗讬 砖讘转 讘讝讛 讗讬谉 讗讬住讜专 讻讬讜谉 讚讗驻砖专 诇讬讛 诇讛谞讜转 诪诪谞讜 讘砖讘转 讗"讻 砖讘转 诇注爪诪讜 讛讻讬谉 讜注' 诪讙"讗 住讬' 专谞"讚 住拽"讻. 讜讛讛"谞 讛诪讟诪讬谉 讘注讬"讻 诇爪讜专讱 讞讜诇讛 讜拽讟谉 诪讜转专 诇讛专讘讜转 诇爪讜专讱 诪讜爪讗讬 讬"讻 讗讘诇 诇讛讟诪讬谉 诇诪讜爪讗讬 讬讜"讻 诇讞讜讚 讗住讜专 讜诇拽"诪 诪讞讘讬讜转 砖诇 诪讬诐 讗讘诇 诪注住住讬讜转 讜转讜专诪住讬谉 拽砖讬讗 诇讛讜 讘讜讚讗讬 讗注"讻 住"诇 诇讛讙讗讜谞讬诐 讻讛专诪讘"谉 讚诪讬讬转讬 专砖讘"讗 讚讗讚专讘讛 注住住讬讜转 讜转讜专诪住讬' 住讙讬讗 诇讛讜 讘讞讬转讜讬 诪讜注讟 讜诪讬讛讜 讞讝讬' 讘讬讜诪谉 讜讻讙讬' 诪讛专砖"诇 讘专砖"讬 讜讛讜讛 讛讟诪谞讛 诇爪讜专讱 砖讘转 讜讗诪谞诐 讛讟讜专 讚诪驻专砖 注住住讬讜转 讜转讜专诪住讬' 讻诪讛专砖"诇 讚住讙讬' 诇讛讜 讘诪拽爪转 讛讬讜诐 讜驻诇讬讙 讗讛讙讗讜谞讬诐 讙讘讬 讛讟诪谞讛 注讬讛"讻 注拽讘讜转讬讜 诇讗 谞讜讚注讜 讜诪讬讜砖讘 拽讜' 转讜住' 诇拽诪谉 讬"讟 注"讗 讚"讛 专"讬 讗讜诪专 讬讙诪讜专 讗驻讬专' 专砖"讬 讜砖诐 注"讘 讚"讛 砖诪谉 讜讻讜' 讜讛讗"砖 讚讻诇 砖讗住讜专 讘讗讻讬诇讛 讘砖讘转 讗住讜专 诪诪讬诇讗 讘砖讘转 诇爪讜专讱 诪讜爪讗讬 砖讘转 讜诪讚讬讙诪讜专 讘砖讘转 砖"诪 诪讜转专 讘砖讘转 讜诇讬转 讘讬讛 讗讬住讜专 谞讜诇讚:

讜讘讙诇讬讜谉 诪讙"讗 讘住讬' 专谞"讚 住拽"讛 讘讛讙讛"讛 讻转讘转讬 讜讝"诇 讜讻诇 砖驻讜专住讛 讜讻讜' 驻砖讟讬讚讗 讗讜 驻诇讗讚谉 爪专讬讱 砖讬拽专讜诐 驻谞讬讜 诇诪注诇讛 讜诇诪讟讛 讜讻讜' 注讻"诇 谞"讘 讚讘专讬 讗讘谉 注讝专 讘讻讗谉 转诪讜讛讬诐 谞注诇诪讜 诪诪谞讜 讚讘专讬 砖"住 诪谞讞讜转 专"驻 砖转讬 讛诇讞诐 讚讛讚驻讜住 讛讬' 诪讞讜讘专 讘转谞讜专 讜谞讬住拽 注诪讜 讙诐 讚拽讚拽讜 诪讚拽讗诪专 讘驻"转 讘谞讜住讞讗讜转 住诪"拽 讜转专讜诪讜转 讜讙诐 住诪"讙 砖讘讘"讬 诇讗 诪爪讗转讬 转讬讘讛 讝讜 讻诇诇 讜讙诐 讻诇 讚讘专讬讜 讘讝讛 讗讬谞讜 讗诇讗 讛诪爪讗讛 砖诇 讞讬讚讜讚. 讜讛讗诪转 讚讘驻诇讗讚谉 砖谞转诪诇讗 讜谞讞诇拽讜 砖谞讬 讛诇讞诪讬' 注诇讬讜谉 诪转讞转讜谉 讛"诇 讻砖谞讬 讻讻专讜转 谞驻专讚讬诐 讜爪专讬讱 诇砖注专 讛转讞转讜谉 讘驻谞讬讜 讛转讞转讜谞讬诐 讜注诇讬讜谉 讘驻谞讬讜 讛注诇讬讜谉 讻讬 驻谞讬讜 讛转讞转讜谞讬诐 讗讬谞诐 谞讗驻讜转 诪讞讜诐 讛讗砖 讗诇讗 诪讞讜诐 讛诪讬诇讜讬 砖讘转讜讻讜. 讜讗驻讬诇讜 注讜讙讛 住转诪讜转 讬砖 讘转讜讻讜 砖拽讚讬诐 讗讜 砖讜诪砖诪讬谉 讜诪驻住讬拽 讘讬谉 注诇讬讜谉 诇转讞转讜谉 讻诪"砖 诇拽诪谉 住讬' 转"住. 讜讻"讻 讞诪讚 诪砖讛 讻讗谉 讜诪"诪 讘谞讗驻讛 讘讚驻讜住 讬砖 诇注讬讬谉 讻讬 诪"砖 诪讙"讗 住拽讬"讜 诪讬讬专讬 砖讛拽讚讬专讛 注讜诪讚 注诇 讛讗砖 诪诪砖. 讗讘诇 讘谞讗驻讛 讘转谞讜专 讙专讜祝 讬砖 诇注讬讬谉:





驻谞讬 讬讛讜砖注

讘讙诪专讗 诪讗谉 转谞讗 诇讛讗 讚转"专 讻讜' 诇讬诪讗 讘"砖 讛讬讗 讜诇讗 讘"讛. 诇讻讗讜专讛 谞专讗讛 讚讻诇 讛砖拽诇讗 讜讟专讬讗 讚讛讻讗 讗讚住诇讬拽 诪讬谞讬讛 拽讗讬 讘诪讗讬 讚诪住讬拽 讜拽讗诪专 讛砖转讗 讚讗诪专 专讘讬 讗讜砖注讬讗 讗诪专 专讘 讗住讬 讻讜' 讛讜讬 讟注诪讗 讚讘"砖 诪砖讜诐 砖讘讬转转 讻诇讬诐 讗驻讬诇讜 讘诇讗 注讘讬讚 诪注砖讛. 讜讗"讻 诇驻"讝 砖驻讬专 拽讗诪专 诇讬诪讗 讘"砖 讛讬讗 讜诪砖"讛 讗讜住专 讘转讜专诪讜住讬谉 讜讘讞讘讬转 砖诇 诪讬诐 砖诇 谞讞转讜诐 讜讛讬讬谞讜 谞诪讬 诪砖讜诐 砖讘讬转转 讻诇讬诐 讚讗注"讙 讚诪住拽讬谞谉 诇注讬诇 讚拽讚专讛 讗驻拽讜专讬 诪驻拽讬专 诇讛讜 讛讬讬谞讜 讚讜拽讗 讻砖注讜砖讛 诇爪讜专讱 砖讘转 讜讘讻讛"讙 诪讛谞讬 讛驻拽专 讘讬谞讜 诇讘讬谉 注爪诪讜 讻诪"砖 讛转讜住驻讜转 讻讬讜谉 讚讗讬 讗驻砖专 讘注谞讬谉 讗讞专 讜讻"砖 诇驻诪"砖 讛专砖讘"讗 讝"诇 讚诪砖讜诐 注讜谞讙 砖讘转 诇讘 讘"讚 诪转谞讛 注诇讬讛谉 讜谞专讗讛 讚讛讬讬谞讜 诇驻诪"砖 诇注讬诇 讚讛讬讻讗 讚诇讗 注讘讬讚 诪注砖讛 诇讗 砖讬讬讱 砖讘讬转转 讻诇讬诐 讗驻讬诇讜 诇讘"砖 讗诇讗 诪讚专讘谞谉. 谞诪爪讗 讚诇驻"讝 讘注住住讬讜转 讜转讜专诪讜住讬谉 讜讘讞讘讬转 诪讬诐 砖诇 谞讞转讜诐 砖注讜砖讛 讻谉 诇爪讜专讱 诪讜"砖 转讜 诇讗 砖讬讬讱 讛讗讬 讟注诪讗 讚讗驻拽讜专讬 讗驻拽专 诇讛讜 讜诪砖讜诐 讛讻讬 讗住讜专 诇讘"砖 诪砖讜诐 砖讘讬转转 讻诇讬诐 讻谞"诇. 讗讘诇 讗诇讬讘讗 讚专讘讛 讚讟注诪讗 讚讘讬转 砖诪讗讬 诪砖讜诐 讙讝讬专讛 诇讗 砖讬讬讱 诇讜诪专 诇讬诪讗 讘"砖 讛讬讗 讚诇讻讗讜专讛 谞专讗讛 讘专讜专 讚专讘讛 讙讜驻讗 诪讜讚讛 讚讘讞诪讬谉 诇讗 砖讬讬讱 讻诇诇 诇讙讝讜专 砖诪讗 讬讘砖诇 讘砖讘转 讗驻讬诇讜 诇讘"砖 讻讚诪讜讻讞 讘专"驻 讻讬专讛 讘讻诇 讛住讜讙讬讜转 讚讛转诐 讚讗驻讬诇讜 讘讞诪讬谉 砖诇讗 讛讜讞诪讜 讻诇 爪讜专讻谉 诪转讬专讬谉 讘"砖 讜讻诇 讛讞讬诇讜拽讬诐 砖谞讝讻专讜 砖诐 讘讬谉 转谞讜专 诇讻讬专讛 讜讘讬谉 讙专讜祝 诇讗讬谞讜 讙专讜祝 讛讬讬谞讜 诪讟注诪讗 讚讙讝讬专讛 砖诪讗 讬讞转讛 讜诇讗 诪砖讜诐 讙讝讬专讛 讚专讘讛 讻诪讜 砖讛讗专讻转讬 讘讝讛 讘专"驻 讻讬专讛 讜讻讗谉 讗讬谉 诇讛讗专讬讱 讘讝讛 讜讻"砖 讛讻讗 讚讗讬讬专讬 砖注讜砖讛 讻谉 诇爪讜专讱 诪讜"砖 讗"讻 驻砖讬讟讗 讚诇讗 砖讬讱 诇讙讝讜专 砖诪讗 讬讘砖诇 讘砖讘转 诇爪讜专讱 诪讜爪讗讬 砖讘转 讜讗驻"讛 讗讬谉 诇讛讻专讬注 诪讻讗谉 讚讗讬谉 讛诇讻讛 讻专讘讛 讻讬讜谉 讚诪住拽讬谞谉 讚讟注诪讗 讚讘专讬讬转讗 诪砖讜诐 砖诪讗 讬讞转讛 讜讗转讬讗 讛讱 讘专讬讬转讗 讻讻"注. 讜诪转讜讱 诪讛 砖讻转讘转讬 讬砖 诇讬 诇讬讬砖讘 讙"讻 讛讗 讚诇讗 诪住讬拽 讛砖"住 讗讚注转讬讛 讟注诪讗 讚砖诪讗 讬讞转讛 讗注"讙 讚讻讜诇讛讜 住讜讙讬讗 讚驻专拽 讻讬专讛 讜讚驻专拽 讘诪讛 讟讜诪谞讬谉 讛讜讬 讟注诪讗 诪砖讜诐 砖诪讗 讬讞转讛 讻讚诪住讬拽 专讘讗 诇讛讚讬讗 住"驻 讘诪讛 诪讚诇讬拽讬谉 讚祝 诇"讚 讜讘讝讛 讗讬谉 诪住驻讬拽 讘转讬专讜抓 讛转讜住驻讜转 讗讘诇 诇诪讗讬 讚驻专讬砖讬转 讗"砖 讚诪注讬拽专讗 讛讜讬 诪砖诪注 诇讬讛 讚讛讱 讘专讬讬转讗 讛讜讬 讟注诪讗 诪砖讜诐 砖讘讬转转 讻诇讬诐 讚讜拽讗 讚诪砖"讛 谞拽讬讟 讚讜拽讗 讘讛谞讱 讙讜讜谞讬 砖注讜砖讛 诇爪讜专讱 诪"砖 讚转讜 诇讗 砖讬讬讱 讟注诪讗 讗驻拽讜专讬 诪驻拽专 诇讛讜 诪砖讗"讻 讗诐 谞讗诪专 讚讟注诪讗 讛讜讬 诪砖讜诐 砖诪讗 讬讞转讛 诪"砖 注住住讬讜转 讜转讜专诪讜住讬谉 讜讞讘讬转 砖诇 诪讬诐 讚拽转谞讬 讜讟驻讬 讛讜"诇 诇诪讬谞拽讟 讘讻诇 注谞讬谞讬 转讘砖讬诇 砖注讜砖讛 诇爪讜专讱 砖讘转 讗注"讻 讚讘专讬讬转讗 讗转讬 诇讗砖诪注讬谞谉 讚讗驻讬诇讜 讛讬讻讗 讚诇讗 砖讬讬讱 讟注诪讗 砖诪讗 讬讞转讛 讻讙讜谉 砖驻讬 讛转谞讜专 诪讻讜住讛 讜砖专讬拽 讗驻讬诇讜 讛讻讬 讗住讜专 讘讛谞讱 砖注讜砖讛 讗讜转谉 诇爪讜专讱 诪讜爪讗讬 砖讘转 诪砖讜诐 砖讘讬转转 讻诇讬诐 讜讻讚驻专讬砖讬转. 讜注"讝 诪砖谞讬 讛砖"住 讚讗驻"讛 讛讜讬 讟注诪讗 诪砖讜诐 砖诪讗 讬讞转讛 讜诇讗 转拽砖讛 诪"砖 注住住讬讜转 讜转讜专诪讜住讬谉 讜讞讘讬转 砖诇 诪讬诐 讚谞拽讟 讚讘讝讛 讬"诇 讻诪"砖 讛转讜住' 讘讚"讛 诇讗 讬诪诇讗 讚讗砖诪注讬谞谉 诇专讘讜转讗 讗注"讙 讚讬砖 砖讛讜转 讛专讘讛 讻谞"诇 谞讻讜谉 讘注讝讛"讬 讜注讬讬谉 注讜讚 讘住诪讜讱 讜讚讜拽 讛讬讟讘:


砖诐 讜讛砖转讗 讚讗诪专 诪专 讙讝讬专讛 砖诪讗 讬讞转讛 讛讗讬 拽讚讬专讛 讞讬讬转讗 砖专讬 讻讜'  讜诇讻讗讜专讛 讛诇砖讜谉 转诪讜讛 讚讛讗 讻"砖 讗讬 诇讗 讙讝专讬谞谉 砖诪讗 讬讞转讛 驻砖讬讟讗 讚拽讚专讛 讞讬讬转讗 砖专讬. 讜注讜讚 诪讗讬 讛砖转讗 讚拽讗诪专 诪专 讚拽讗诪专 讛讗 讛讱 讙讝讬专讛 讚砖诪讗 讬讞转讛 讘讙讞诇讬诐 讗砖讻讞谉 讘讻诪讛 讚讜讻转讬 讻讚驻专讬砖讬转 讗讘诇 诇驻诪"砖 讘住诪讜讱 讗"砖 讚谞专讗讛 讚讛讗 讚砖专讬谞谉 讘拽讚专讛 讞讬讬转讗 诪讛"讟 讻讬讜谉 讚诇讗 讞讝讬 诇讗讜专转讗 讻讜' 诇讗讜 诪住讘专讗 驻砖讬讟讗 诇谉 讗诇讗 讚诪讜讻讞 诇讛 诪讛讱 讘专讬讬转讗 讚诇注讬诇 诪讚谞拽讬讟 注住住讬讜转 讜转讜专诪讜住讬谉 砖注讜砖讛 诇爪讜专讱 诪讜"砖 讜诇讗 讗砖诪注讬谞谉 讛讱 诪讬诇转讗 讙讜驻讗 讘拽讚专讛 讞讬讬转讗 砖注讜砖讛 诇爪讜专讱 砖讘转 讜诪诪讬诇讗 讗砖诪注讬谞谉 讚讗注"讙 讚讬砖 砖讛讜转 专讘 讗驻讬诇讜 讛讻讬 讞讬讬砖讬谞谉 诇砖诪讗 讬讞转讛 讗注"讻 讚诇拽讜砖讟讗 讚诪讬诇转讗 讚讘拽讚专讛 讞讬讬转讗 讻讬讜谉 砖讬砖 砖讛讜转 专讘 诇讗 讞讬讬砖讬谞谉 诇砖诪讗 讬讞转讛. 讜讛讗 讚讞讬讬砖讬谞谉 讘注住住讬讜转 讜转讜专诪讜住讬谉 讛讬讬谞讜 诪砖讜诐 讚砖诪讗 讬爪讟谞谉 讻讬讜谉 砖专讙讬诇讬谉 诇注砖讜转 讗砖 专驻讛 讻诪"砖 讛转讜住'. 谞诪爪讗 讚讻诇 讝讛 讛讬讬谞讜 讚讜拽讗 讛砖转讗 讚讗诪专 诪专 讟注诪讗 讚讘专讬讬转讗 砖诪讗 讬讞转讛 诪砖讗"讻 诇诪讗讬 讚住"讚 诪注讬拽专讗 讚讟注诪讗 讚讘专讬讬转讗 诪砖讜诐 砖讘讬转转 讻诇讬诐 讻讘"砖 转讜 诇讗 砖讬讬讱 诇诪讬讚拽 讘拽讚专讛 讞讬讬转讗 讚砖专讬 讜讗驻砖专 讚讗住讜专 诪砖讜诐 讚诇讗 驻诇讜讙 专讘谞谉 讻谞"诇 讜讚讜拽 讛讬讟讘:


讘转讜住' 讘讚"讛 讛转诐 讘讘讬砖专讗 讗讙讜诪专讬 讜讗"转 诇专讘 讗砖讬 讚砖专讬 讻讜' 转拽砖讛 诇讬讛 诪转谞讬转讬谉 讚讗讬谉 讗讜驻讬谉 驻转 讘转讜讱 讛转谞讜专 讜注讜讚 诪砖诇砖诇讬谉 讻讜'. 讜诇讻讗讜专讛 诇讗 讬讚注谞讗 诪注讬拽专讗 诪讗讬 拽砖讬讗 诇讛讜 诪讗讬谉 讗讜驻讬谉 驻转 讘转讜讱 讛转谞讜专 讚讛讗 诪住讜讙讬讗 讚砖诪注转讬谉 诪砖诪注 讚诇讗 砖专讬 专讘 讗砖讬 讗诇讗 讚讜拽讗 讘诪讬谞讬 讘砖专 诇驻讬 砖住讜讘专 讚讘讻诇 诪讬谞讬 讘砖专 爪诇讬 拽砖讬讗 诇讬讛 讝讬拽讗 讻讚诪砖诪注 诇讛讚讬讗 诇讬砖谞讗 讚讙诪专讗 讚拽讗诪专 讜讛砖转讗 讚拽讗诪专 诪专 讻诇 诪讬讚讬 讚拽砖讬讗 诇讬讛 讝讬拽讗 讻讜' 讜注诇讬讛 拽讗讬 讻诇 讛砖拽诇讗 讜讟专讬讗. 讜注讜讚 讚讛讗 讗讛讗 讚诪拽砖讛 诪诪转谞讬' 讚讗讬谉 爪讜诇讬谉 讘砖专 讘爪诇 讜讘讬爪讛 讜诪砖谞讬 讛转诐 讘讬砖专讗 讗讙讜诪专讬 讜诇讗 拽讗诪专 讛转诐 讚诪谞讞讬 讗讙讜诪专讬 讚讛讜讬 拽讗讬 谞诪讬 讗讘爪诇 讜讘讬爪讛 讗诇讗 注"讻 讚诪注讬拽专讗 谞诪讬 诇讗 诪拽砖讛 讛砖"住 诪讘爪诇 讜讘讬爪讛 讗诇讗 诪讘砖专 诇讞讜讚 讻讚驻专讬砖讬转. 讜诪讛 砖讛拽砖讛 注讜讚 诪住讜讙讬讬谉 讚诪砖诇砖诇讬谉 讗转 讛驻住讞 讚诪住拽讬谞谉 讟注诪讗 诪砖讜诐 讚讘谞讬 讞讘讜专讛 讝专讬讝讬谉 讛讗 讘诇讗"讛 谞诪讬 砖专讬 诇讗 讬讚注谞讗 诪讗讬 拽砖讬讗 诇讛讜 讚讛讗 诪爪讬谞谉 诇诪讬诪专 讚讛讬讬谞讜 拽讜砖讬转 讛讙诪专讗 讘注爪诪讜 诇拽诪谉 讘诪讗讬 讚拽讗诪专 讟注诪讗 讚讘谞讬 讞讘讜专讛 讝专讬讝讬谉 讛谉 讛讗 讘诇讗"讛 诇讗 讛讗诪专 诪专 讜讛讬讬谞讜 谞诪讬 诇诪讗讬 讚驻专讬砖讬转 讚专讘 讗砖讬 谞诪讬 诪讜讚讛 讛讬讻讗 讚诇讗 拽砖讬讗 诇讬讛 讝讬拽讗 讚讗住讜专. 讗讞专 讝讛 专讗讬转讬 讘讛讙讛"转 讗砖专"讬 砖讻转讘 讘砖诐 专"讬 讚讘驻转 讻"注 诪讜讚讜 讚讗住讜专 讜讛讬讬谞讜 讻讚驻专讬砖讬转 讜注讚讬讬谉 爪"注:





爪诇"讞

转讜住' 讚"讛 讜诇讘"砖 讗注"讙 讚诇讗 拽讗 注讘讬讚 诪注砖讛 讜讻讜' 讛砖转讗 讚讟注诪讗 讚讘"砖 诪砖讜诐 砖讘讬转转 讻诇讬诐 讛谞讱 讙' 讘讘讜转 拽诪讬讬转讗 讜讻讜' 讜诇讻讗讜专讛 讚讘专讬讛诐 转诪讜讛讬诐. 讚讛专讬 讙诐 讗讬 讛讟注诐 诪砖讜诐 讙讝讬专讛 讚讛讬讬谞讜 诇专讘讛 讙诐 讻谉 讞诇讜拽讬诐 讙' 讘讘讜转 拽诪讬讬转讗 讚讘讛诐 讛讟注诐 诪砖讜诐 讙讝讬专讛 诪砖谞讬 讘讘讜转 讗讞专讜谞讜转 讚讘讛讜 诇讗 砖讬讬讱 讙讝讬专讛 讚讛专讬 讗驻讬' 讘砖讘转 讗讬谉 讻讗谉 专拽 砖讘讜转 讜讻诪讜"砖 讛转讜住' 讘诪砖谞转讬谞讜 讗诇讗 讛讟注诐 诪砖讜诐 讚诪讬讞讝讬 讻砖诇讜讞讜. 讜讗驻砖专 诇讜诪专 讚讻讜讜谞转 讛转讜住' 诇讗 诪讬讘注讬' 诇专讘讛 讜讚讗讬 讞诇讜拽讬诐 讙' 讘讘讜转 专讗砖讜谞讜转 讘讟注诪诐 诪砖谞讬 讘讘讜转 讘转专讬讬转讗 讗讘诇 诇专讘 讬讜住祝 砖讛讟注诐 诪砖讜诐 砖讘讬转转 讻诇讬诐 讗"讻 讗驻砖专 讚讗讬谞谉 讞诇讜拽讬诐 讚讗讜诇讬 诪讛 砖讛注讜专讜转 诪转注讘讚讬谉 讙"讻 讬砖 讘讜 诪砖讜诐 砖讘讬转转 讻诇讬诐 讜讗讬 讛讜讛 讗诪专讬' 讻谉 拽砖讛 诪诪讜讙诪专 讜讙驻专讬转 讚诪讛 诪讜注讬诇 诪讛 讚诪谞讞讬 讘讗专注讗 讜讻诪讜"砖 讛转讜住' 诇讻谉 讻转讘讜 讚讙诐 诇专讘 讬讜住祝 讞诇讜拽讬诐 讙' 讘讘讜转 专讗砖讜谞讜转 诪砖谞讬 讘讘讜转 讗讞专讜谞讜转:


讜注讜讚 谞"诇 讻讜讜谞转诐 讚诇专讘讛 讚诪讜拽讬 诪砖讜诐 讙讝讬专讛 讗祝 讚讞诇讜拽讬诐 讘讟注诪诐 讗讘诇 砖讜讜讬诐 讛诐 讘诪讚专讙讛 讚讻讜诇讛讜 讛谞讬 讞诪砖 讘讘讜转 讚讗住专讬 讘"砖 讛讬讗 专拽 诪讚专讘谞谉 讗讘诇 诇专讘 讬讜住祝 讞诇讜拽讬诐 讗驻讬' 讘诪讚专讙讛 讚讙' 讘讘讜转 专讗砖讜谞讜转 讗住专讬 讘"砖 讚讘专 转讜专讛 讗讘诇 讘' 讘讘讜转 讗讞专讜谞讜转 讛讜讗 专拽 讚专讘谞谉:


讜讘诪"砖 谞诇注"讚 诇讬讬砖讘 谞诪讬 诪讛 讚讻' 讛转讜住' 诇注讬诇 注"讗 住讜讚"讛 讜谞讬诪讗 讜讻讜' 讚专讘讛 诪讜拽讬 诪爪讜讚讜转 讚诪转谞讬' 讘诇讞讬 讜拽讜拽专讬 讜讻讘专 讻转讘转讬 诇注讬诇 讚诪讬 讛讻专讬讞诐 诇讝讛 讜讛诇讗 诇专讘讛 谞讜讻诇 诇讜诪专 讚诪爪讜讚讜转 讚诪转谞讬' 讘讻诇 诪讬谞讬 诪爪讜讚讜转 讗讬讬专讬 注"砖. 讜谞专讗讛 讚讛谞讛 讻讘专 讻转讘转讬 诇注讬诇 讘专讬砖 住讜讙讬讬谉 讚诇专讘讛 讚讛讟注诐 讛讜讗 诪砖讜诐 讙讝讬专讛 讛讗 讚讛转讬专讜 讘"砖 讘爪诪专 诇讬讜专讛 讻讚讬 砖讬拽诇讜讟 讛注讬谉 诪砖讜诐 讚讻讗谉 诇讬讻讗 讙讝讬专讛 砖诪讗 讬注砖讛 讻谉 讘砖讘转 讜讻诪讜"砖 诇注讬诇 讘砖诐 讛讬专讜砖诇诪讬 讗诇讜 注砖讛 讻谉 讘砖讘转 讜讻讜' 讜诇砖讬讟转 专讘 讬讜住祝 砖讛讟注诐 讛讬讗 诪砖讜诐 砖"讻 注"讻 爪诪专 诇讬讜专讛 讗讬谞讜 诪砖讜诐 砖"讻 讚讗"讻 讗讬谞讜 诪讜注讬诇 讬拽诇讜讟 讛注讬谉 讜注诇 讻专讞讬谉 爪专讬讱 诇讗讜拽诪讬 讙诐 诇讘"砖 爪诪专 诇讬讜专讛 诪砖讜诐 讚诇讗 注讘讬讚 诪注砖讛 讜专砖"讬 讚驻讬' 诇讘"砖 诪讛 砖诪讜谞讞 讘转讜讻讜 诪讞砖讘 诪注砖讛 讛讬讬谞讜 诪讚专讘谞谉 讞砖讘讜讛讜 诪注砖讛 讜诇讻谉 讛拽讬诇讜 讘拽诇讬讟转 注讬谉 诪砖讜诐 讚砖讜讘 诇讗 拽驻讚讬 讜讛讗 讚讛拽讚讬诐 讛砖"住 诇讜诪专 讜讛砖转讗 讚讗诪专转 诇讘"讛 讗讬转 诇讛讜 砖"讻 讜讻讜' 诪砖讜诐 讚诇讗 注讘讬讚 诪注砖讛 讛讬讬谞讜 诪砖讜诐 诪爪讜讚讜转 讗讘诇 诇讘"砖 讛讜讛 谞讬讞讗 讗祝 讘讗讜讝诇讬 讜讗讜讛专讬 讜讗"讻 讛讜讬 诪爪讜讚讜转 讚讗讜专讬讬转讗 讜爪诪专 讜讚讗讬 讗讬谞讜 讗诇讗 诪讚专讘谞谉 讜讻谞"诇:


讜诪注转讛 讗诐 讛讬' 专讘讛 诪驻专砖 诪爪讜讚讜转 讚诪砖谞转讬谞讜 讘讗讜讝诇讬 讜讗讜讛专讬 讗"讻 讛专讬 讗住讬专讬 诪谉 讛转讜专讛 讜讚讬讜 讜讗讜谞讬谉 讜讚讗讬 诪讚专讘谞谉 诪砖讜诐 讙讝讬专讛 讚讛专讬 诇专讘讛 讛讬讻讗 讚诇讗 注讘讬讚 诪注砖讛 诇讗 住"诇 诇讘"砖 砖"讻 讜诇驻讬 讝讛 拽砖讛 住讚专 砖注讬专讘 讗讬住讜专 转讜专讛 讘讬谉 讗讬住讜专 讚讚讘专讬讛诐 讚转专讬 讘讘讬 拽诪讬讬转讗 讛诐 诪讚讘专讬讛诐 讜讻谉 转专讬 讘讘讬 讘转专讬讬转讗 讜讘讘讗 诪爪讬注转讗 讛讜讗 讚讘专 转讜专讛 讜讛讬讛 诇讜 诇讛转讞讬诇 讘诪爪讜讚讜转 讜讗讞"讻 讚讬讜 讜讗讞"讻 讗讜谞讬谉 讜讗讞"讻 诪讜讻专讬谉 诇注讻讜诪"讝 讜讗讞"讻 注讜专讜转 讚讗讝 讛讬讛 诪住讚专 讻诇 讛谞讬 砖讛诐 讚专讘谞谉 讬讞讚 讜诇讻谉 讻转讘讜 讛转讜住' 讚专讘讛 诪讜拽讬 诪爪讜讚讜转 讚诪转谞讬' 讘诇讞讬 讜拽讜拽专讬 砖讛诐 讙"讻 专拽 讚专讘谞谉 诪砖讜诐 讙讝讬专讛:

